15 « martxoa « 2019 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 15 martxoa 2019 17:00\n“Jainkoen olinpoa” obrari buruzko Udal Musika Bandaren kontzertuaren aurkezpena\nParte-hartzaileak: Iker Olazabal, bandaren zuzendari ondokoa, eta bandako musikariak\nEguna: Martxoak 18, astelehena.\nLekua: Musiketxea (San Antonio kalea, 14).\nBere bikotekide ohiarekiko urruntze-agindu bat urratzeagatik atxilotua\nKategoriak: Udaltzaingoaren eta suhiltzaileen jakinarazpenak — Etiketak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 12:50\nUdaltzaingoaren Agenteek 36 urteko gizonezko bat atxilotu dute bart gauean, bere bikotekide ohiaren gainean zeukan babes-agindu bat urratzeagatik genero-indarkeriako delitu batez ustezko egile gisa.\nUdaltzaingoaren patruila batek bart gaueko 3ak baino lehentxeago ikusi du Errege Ateko lokal batetik irteten ari zela, urruntze-agindu bat ezarria zioten emakumearen ondotik. Gaur goizean epailearen esku geratu da.\nBeraren gainean errekisitoria judizial bat zuen 20 urteko gazte bat atxilotu zuten atzo Udaltzaingoaren agenteek, beste gazte batekin batera Olarizu hiribideko supermerkatu batetik salgai batzuk lapurtzen ahalegindu ondoren. Bi gazteek lapurtu nahi zituzten salgaiak hartu gabe alde egin zuten establezimendutik, dendako langileek zelatan zeudela sentitu zutelako.\nPatruila batek geroxeago topatu zituen eta, dokumentaziorik aurkeztu ez zutenez, polizia-etxera eraman zituzten eta bertan egiaztatu zuten haietako baten gainean Bilboko Epaitegi batek bilatzeko eta atxilotzeko errekisitoria bat indarrean zuela, eta beraz, agindu hori betearazi zuten. Atxilotua gaur goizean epailearen esku geratu da.\n82 urteko emakume bat zauritu zen Behe Nafarroa kalean ibilgailu batek harrapatu ondoren. Emakumea errepidea gurutzatzen ari zela gertatu zen; une horretan, norabide-aldaketa bat egiteko asmoz atzeraka zihoan ibilgailu batek harrapatu zuen emakumea. Bertaraino joandako larrialdi-zerbitzuek artatu zuten oinez zihoan emakumea, eta gero, Santiago Ospitalera eraman zuten.\nZaramaga kalean gertatutako beste istripu baten nondik norakoak ere ikertzen ari dira; istripu horretan, ibilgailu bat eta motozikleta bat nahastuta egon ziren. Talkaren ondorioz, 45 urteko moto-gidaria eta ibilgailuan zihoan 68 urteko emakume bat zaurituta geratu ziren. Lehena anbulantzia batean eraman zuten Txagorritxu Ospitalera eta emakumea toki horretan bertan artatu zuten, ez baitzen beharrezkoa izan inolako medikuntza-zentrotara eramatea.\nUdaltzainek, horrez gain, beste 11 trafiko-istriputan esku hartu zuten atzo, nahiz ez zen inor zauritu eta ez zen inor ikertu bide-segurtasunaren aurkako delituak egiteagatik; 11 salaketa izapidetu zituzten eta polizia judizialaren 10 jarduera burutu zituzten.\nUdalak 2 milioi euro baino gehiago lortu du Lakuako partzela bat salduta\nKategoriak: Prentsa oharrak — Etiketak: Akate Gorka Urtaran — Komunikazio Zerbitzua / Servicio de Comunicación — 12:32\nTokiko Gobernu Batzarrak Udalaren jabetzako hirugarren sektoreko partzela bat besterentzeko kontratua adjudikatu du; partzela Lakuako 1. sektorean dago, Loreto Arriola kalearen, Martin Sarazibar kalearen eta Euskal Herria bulebarraren artean. ENBU HORECA SL enpresak eskuratu du hirugarren sektoreko lursaila, 2.094.848,56 euroko (BEZa kenduta) eskaintzari esker. Erosketaren izapideak gauzatu ondoren, 6 hilabeteko epea izango du obrak hasteko.\nGaur adjudikatu den partzelak 2.907 metro koadroko gehieneko eraikigarritasuna du, eta proiektatuta dago bertan hotel bat egitea, beheko solairua gehi bost solairu izango dituen eraikin batean, Hiri Antolamenduko Plan Orokorrean ezarritakoari jarraituz. Hotelak 112 gela eta erabilera erkideko zenbait areto izango ditu. Horietaz gain, sotoko bi solairu izango ditu, bertan 72 ibilgailu aparkatzeko tokiarekin.\n“Gasteiz erakargarria da berriro hiriko hotel plazak handitzeko inbertsioak egiteko. Gero eta ekitaldi gehiago hartzen ditu hiriak, bai kongresuzkoak, bai kirolekoak edota kulturalak. Gero eta hotel-eskari handiagoa dago, sektorea horretaz jabetzen da eta horrek posible egingo du proiektu berri hau martxan jartzea”, azpimarratu du Gorka Urtaran alkateak.\nPartzela saltzean lortutako diru-sarrerak injekzio ekonomiko garrantzitsua izango da Udalarentzat, eta, horri esker, urteko lehenengo hiruhilekoa amaitu baino lehen bete ahal izango dira lurra, eraikinak eta bestelako eraikuntzak besterentzeari buruz aurrekontu-luzapenak ezartzen duen aurreikuspenaren bi heren.\nGaur adjudikatutako partzela lizitatzeko prozedura 2018ko urtarrilean hasi zen, eta urte horretako maiatzean adjudikazioa hutsik deklaratu zen, proposamenik aurkeztu ez zen eta. Lurzoruari eta Hirigintzari buruzko 2/2006 Legeak ezartzen du horrelako besterentze bat adjudikatu gabe geratzen denean urtebeteko epea zabaltzen dela baldintza-agirian ezarritakoari lotutako eskaintzak egin daitezen zuzeneko adjudikazioaren formulan sartzeko, eta hala gertatu da kasu honetan.\nSalbururako tranbia Joan Karlos I.aren hiribideraino helduko da, auzokoek eskatzen zuten bezala\nKategoriak: Prentsa oharrak — Etiketak: Akate Gorka Urtaran, Alcalde Gorka Urtaran, Salbururako tranbia — Komunikazio Zerbitzua / Servicio de Comunicación — 12:30\nSabururako tranbia Joan Karlos I.aren hiribidearen bihotz-bihotzeraino helduko da –inguru horretako auzo-elkarteak eskatzen zuen bezala–, bidaiari gehiagori zerbitzua eman ahal izateko. Hala baieztatu du Euskal Trenbide Sareak (ETS) Euskal Herriko Agintaritzaren Aldizkarian egindako argitalpenaren bidez. Horretan, tren arina ekialdeko auzora luzatzeko planaren informazio-azterlanean xedapen-aldaketa egin dela adierazi dute, eta, horrenbestez, Udalak eskatu bezala, behin-betiko ibilbidea Aerodromoko ibilbidean zehar Joan Karlos I.aren hiribidera arte luzatuko da.\nTranbia Salburura eramateko planak 32.222.431,86 euroko aurrekontua du, ETSren azken kalkuluen arabera, eta bost geltoki izango ditu: Santa Luzia, Salburuko gizarte-etxea, Nicosia, Salburu eta Joan Karlos I.aren hiribidea. Udalak 4.345.000 euroko inbertsioa egingo du. Adar horren luzera 2,5 kilometrokoa izango da gutxi gorabehera, eta Florida kalean hasiko da. Jacinto Benavente kalearekiko bidegurutzea igarota, Iliada ibilbidean zehar egingo du aurrera eta iparralderantz biratuko du, 90º, Europar Batasunaren plazara heltzeko. Biribilgunea mendebaldetik inguratu eta, Brusela hiribidea gurutzatuta, Salburu bulebarrean aurrera egingo du, eta, hortik, Aerodromoko hiribidera igaroko da. Azkenik, Erroma hiribidea gurutzatu eta Joan Karlos I.aren hiribidean barneratuko da.\nGasteizko alkate Gorka Urtaranek gogorarazi du eraikuntza-proiektua laster onetsiko dela eta orduan lizitatu ahalko dela kontratua. Tren arina Salburura luzatzeko proiektua duela urte asko hasi zen lantzen. 2015eko azaroan tranbia hegoalderantz luzatzeari buruzko informazio-azterlana idatzi zen, eta horretan jada aztertzen ziren etorkizunean tren-zerbitzua Salburu eta Zabalgane auzoetara eramateko aukerak. Gero, 2017an, ‘Vitoria-Gasteizko tranbia Salburu auzora luzatzeari buruzko (2. fasea) informazio-azterlana’ argitaratu zen eta auzoko gizarte-etxean egin zen aurkezpena. 2018ko ekainean alegazioei buruzko informazio-bilera bat egin zen auzokoekin Salburuko gizarte-etxean bertan. Herritarrek egindako alegazio horietako batzuk onartu egin dira eta gaur egun lantzen ari den proiektuan sartuta daude; esaterako, Salburuko bulebarrean tranbia eta espaloiaren artean bidegorri bat jarriko da, konboiak eraikinen fatxadetatik aldentzeko.\nUdalak 208.600 euro inbertituko ditu Koroatzearen auzoan sare elektrikoa fatxadetatik kentzeko\nKategoriak: Prentsa oharrak — Etiketak: Akate Gorka Urtaran, Koroatzeko auzoa, lanak, obras, sare elektrikoa — Komunikazio Zerbitzua / Servicio de Comunicación — 12:15\nKoroatzearen auzoan fatxadetan edo barruko patioetan grapatuta dagoen sare elektrikoa kenduko du Udalak, Iberdrolarekin betera. Gasteizko zona hori eraberritzeko SmartEnCity proiektuaren barruan dago jarduketa, eta berekin ekarriko du “disctrict heating” hiriko berokuntza-sarea egikaritzea eta proiektuari atxikitako erkidegoen eraikinak birgaitzea. Proiektua 742 atxikimendurekin itxi zen. Udalak 208.601,25 euro inbertituko ditu sare elektriko hori espaloietako zangetan sartzeko.\n“Azken urteotan, Gasteizko beste zona batzuetan kendu dira fatxadetako kableak. Orain, logikoa dirudi birgaitze-proiektu batean sartutako auzo batean ere egiteak. Udalak egingo du obra zibila, eta Iberdrolak, berriz, kableen deskonexioak, konexioak, desmuntaketak eta muntaketak”, azaldu du Gorka Urtaran alkateak.\nZehazki, honako puntu hauetan jardungo du Udalak: Aldabe kaleko 5, 7, 10, 12 eta 16an; Koroatze kaleko 6an; Manuel Diaz de Arcaya kaleko 12an; Badaia kaleko 8an eta Eulogio Serdan pasabidean. Lanek hiru asteko egikaritze-epea izango dute, eta fasetan egingo dira. Fase bakoitzean, ez da zanga bat baino gehiago irekiko, eragozpen gutxiago egiteko.\nAlkateak jakinarazi du Udalak kontzertu guztiak onetsiko dituela edukierari, zaratari eta ordutegiei buruzko arauak betetzen dituzten tabernetan\nKategoriak: Prentsa oharrak — Etiketak: Akate Gorka Urtaran, Alcalde Gorka Urtaran, kontzertu tabernak — Komunikazio Zerbitzua / Servicio de Comunicación — 12:11\nGaur goizean, Gasteizko alkate Gorka Urtaranek jakinarazi du Udalak kontzertu guztiak onetsiko dituela edukierari, soinu-isolamenduari eta ordutegiei buruzko arauak betetzen dituzten tabernetan. Ostalaritza-establezimenduetako arduradunek, dena den, aldez aurretik jakinarazi beharko dituzte jarduera horiek hasi baino lehen. “Dekretua zerbitzu juridikoekin batera aztertu ondoren, ondorioztatu dugu interpretazio egin dezakegula mota horretako establezimenduei eragin ez diezaien urtean egin daitezkeen ekitaldien kopuruaren muga. Gainera, uste dugu gure interpretazioaren bidez lortzen dela erregulazioaren asmoa betetzea: aldi berean bermatzea hiriko bizitza kulturala eta bizilagunek atsedenerako duten eskubidea”.\nAlkateak jarraibide bat sinatuko du interpretazio-irizpide hori ezartzeko EAEn ikuskizun publikoak eta jolas-jarduerak egitea arautzen duen Eusko Jaurlaritzaren dekretuari dagokionez. Gasteizko Udalaren interpretazioaren helburua da “beharrik gabeko kalterik ez eragitea hiriko bizitza kultural eta sozialari eta musika- eta antzerki-ikuskizunak egiteari, eta, aldi berean, hiriko bizilagunek atsedenerako duten eskubidea bermatzea”, Gorka Urtaranek azaldu duenez.\nDekretua aztertu ondoren, Udalak uste du 10/15 Legearen 25.4 artikuluak aipatzen dituen establezimenduen jarduera nagusiaren jarduera osagarriak direla antzerkiko edo arte eszenikoko ikuskizunak eta musika-ikuskizunak. Legeak ezartzen duenez, “establezimenduaren gaikuntza-tituluak orobat gaitzen du jarduera nagusiaren lagungarri edo osagarri diren beste kultura- edo gizarte-jarduera batzuk edo antzerki- edo musika-ikuskizun batzuk antolatzeko; betiere, gaikuntza-tituluan aurreikusitako gainerako baldintzarik aldatu behar ez bada hura garatzeko, eta, bereziki, edukiera, ordutegiak, instalazioak edo lokalaren konfigurazioa aldatu behar ez badira, edo autobabeserako planari eragiten ez badio plan hori beharrezkoa denean”.\nUdalak uste du jarduera nagusiaren jarduera osagarriak direla antzerkiko edo arte eszenikoko ikuskizunak eta musika-ikuskizunak, eta horrenbestez ez diela eragiten Eusko Jaurlaritzaren 17/2019 Dekretuaren 106.1.b) artikuluak ezarritako urtean egin daitezkeen ekitaldien kopuruaren mugak.\nMusika- eta antzerki-ikuskizunak aldez aurretik jakinarazi beharko zaizkio Udalari; ezin izango dituzte aldatu, ez establezimenduaren gehieneko edukiera, ez aretoaren autobabeserako plana ere (horrelakorik edukiz gero); ezin izango dute establezimenduaren ordutegia aldatu, eta ezin izango dituzte aldatu lokalaren instalazioak edo konfigurazioa. Halaber, zaratei buruzko udal-araudian ezarritako baldintza orokorrak bete beharko dituzte.\nKategoriak: Prentsa oharrak — Etiketak: Gizarte Politiken eta Osasun Publikoaren zinegotzi Peio López de Munain, Gurutze Gorria — Komunikazio Zerbitzua / Servicio de Comunicación — 11:49\nGasteizko Elkartze Zibilen Udal Erregistroak 25 urte bete ditu gaur\nKategoriak: Prentsa oharrak — Etiketak: Akate Gorka Urtaran, Elkartze Zibilen Udal Erregistroa — Komunikazio Zerbitzua / Servicio de Comunicación — 11:45\nEkimen hori aitzindaria izan zen Estatu mailan eta nazioarteko oihartzuna izan zuen.\nGasteizko Elkartze Zibilen Udal Erregistroak 25 urte bete ditu gaur. José Angel Cuerda alkateak sortu zuen 1994an, eta 1994ko martxoaren 15ean egin zen lehen inskripzioa.\nBikoteek –sexu berekoak edo desberdinetakoak–, erregistroan izena emate hutsarekin ezkontzazkoak ez ziren elkartzeak lortzen zituzten, eta, hala, Udal administrazioaren aurren bederen, bikote ezkonduek zituzten eskubide juridiko eta administratibo berak eskuratzen zituzten. Ondorio praktikoak mugatuak ziren arren, domino efektuak beste instituzio askok ere bide hori hartzea ekarri zuen eta, ondorioz, araudiak aldatu ziren. Araudi-aldaketa horien xedea Kode zibilean ezkondu gabeko bikoteei zegozkienak aldatzea zen.\nUdaleko erregistroa 2003ra arte izan zen martxan, izatezko bikoteak erregulatzeko legea indarrean sartu zen arte, alegia. Urte horretan Eusko Jaurlaritzan zentralizatu ziren udal erregistroak.\n“Ekimen hori aitzindaria, are urratzailea, izan zen Estatu mailan eta nazioarteko oihartzuna ere izan zuen. Jose Angel Cuerdak integrazioa eta aniztasuna ardatz dituen hiri-eredua defendatu eta bultzatu zuen eta Udal honek ildo horretan sakontzen jarraitzeko asmoa du. Egun hartan pauso garrantzitsu bat eman zen berdintasunaren alde eta gaur egun ere helburu horretarantz urratsak egiten dihardugu”, adierazi du Gorka Urtaran alkateak.\nUdalak eta Eusko Jaurlaritzak Gasteizen hezkuntza-ekitatea eta bizikidetza hobetzeko plan bat landuko dute elkarrekin\nKategoriak: Prentsa oharrak — Etiketak: Akate Gorka Urtaran, Alcalde Gorka Urtaran — Komunikazio Zerbitzua / Servicio de Comunicación — 11:40\nGorka Urtaran: “Nahi dugu Gasteizko haur guztiek ikasteko eta beren etorkizuna lantzeko aukera berberak izan ditzaten. Gure helburua da ahalik eta pertsona gehien prestatzea eta gaitzea, ahalik eta etorkizun onena izateko haiek zein hiriak”\nUdalak eta Eusko Jaurlaritzak Gasteizen hezkuntza-ekitatea eta bizikidetza hobetzeko plan bat landuko dute elkarrekin, Gorka Urtaran alkateak iragarri duenez. Izan ere, Tokiko Gobernu Batzarrak Eusko Jaurlaritzaren Hezkuntza Sailarekiko intentzio-protokolo bat onetsi du gaur, Gasteizko udalerrian hezkuntza-ekitatea sustatzeko interes komuneko zenbait ekintzaren garapena zehazteko eta koordinatzeko.\n“Nahi dugu Gasteizko haur guztiek ikasteko eta beren etorkizuna lantzeko aukera berberak izan ditzaten. Gure helburua da ahalik eta pertsona gehien prestatzea eta gaitzea, ahalik eta etorkizun onena izateko haiek zein hiriak. Horretarako, hezkuntza-berdintasun handiagoaren alde jarduten jarraitu behar dugu, eta horixe da protokolo honen helburua”, azaldu du alkateak.\nProtokoloa 4 ildotan oinarrituta dago, eta egiteko diren elkarrekiko ekimenak jasoko dituen lankidetza-hitzarmen baten bidez garatuko dira; bi erakundeek elkarrekin landu dute hitzarmena, eta izapidetze-fasean dago orain.\nHonako hauek dira lau ildoak: aukera-berdintasunean hezkuntzarako sarbidea bermatzea; eskolatze orekatua eta Gasteizen eskola-sistemak kohesio handiagoa izatea sustatzea; hezkuntza inklusibo eta kulturartekoa sustatzea, hiri hezitzailea den aldetik Gasteizen bizikidetza eta gizarte-kohesioa bultzatzeko; eta bultzatzea era koordinatuan jardun dezaten Gasteizko gizarte- eta hezkuntza-arloko eragile eta erakunde publikoek ahultasun-egoeran dauden kolektiboen gizarte-inklusioa eta hezkuntza-arrakasta sustatzeko.\nUdala musika eskolako eta dantza kontserbatorioko plantillak sendotzen ari da, horien hezkuntza eskaintzak indartzeko\nKategoriak: Prentsa oharrak — Etiketak: Gasteizko Luis Aranburu Udal Musika Eskolak, Jose Uruñuela dantza kontserbatorioa — Komunikazio Zerbitzua / Servicio de Comunicación — 11:25\nAurreratu dute Jose Uruñuela Dantza Kontserbatorioa Eusko Jaurlaritzari transferitzeko urratsak egingo direla\nLegealdi honetan Luis Aranburu Musika Eskolako irakasleen lanaldiak pixkanaka luzatu izanak 246 pertsona gehiago matrikulatzea ekarri du\nUdal gobernu batzarrak bi hitzarmen onetsi ditu gaur musika eta dantza eskoletako plantillak indartzeko eta, hala, irakasleen lan-egoera hobetu eta hezkuntza eskaintza osatzeko.\nZehazki, udal gobernuak Luis Aranburu Musika Eskolako plantillari 6 lanpostu gehitzea onetsi du –bi funtzionario eta lau lan-kontratudun–. Plantilla indartzeko pauso horrekin, aurrera egin da irakasleen lanaldiak pixkanaka luzatzeko planean, zeinaren helburua musika eskolak hiritarrengandik jasotzen duen eskaera handiari erantzuna ematea baita. % 50etik beherako lanaldia zuten langileen lanaldiak luzatu dira urte hauetan eta 147.480 euroan handitu da langileen kapituluko aurrekontua. Hobekuntza horrek ikastegiko matrikuletan 246 ikasleko gorakada gertatzea ekarri du: lehen 955 pertsona zeuden matrikulatuta; orain, ordea, 1.241.\nBestalde, José Uruñuela Udal Dantza Kontserbatorioa Eusko Jaurlaritzari transferitzeko hitzarmenaren zirriborroa amaitzen ari da Udala, Kontserbatorioa Hezkuntza Sailaren ikastegi-sarearen parte izatera igaro dadin. Hitzarmen horren izapidetzeari hasiera ematea datorren asteko osoko bilkuran bozkatuko da.\nOrain sortze-prozesuan den hitzarmen horren arabera, Gasteizko Udalak (ikastegiaren egungo titularra) EAEko administrazioari Kontserbatorioa transferitu ahal izateko beharrezkoak diren izapideak egiteko konpromisoa hartzen du. Eskualdatze hori doan eta inolako kargarik gabe egingo da, eta ondasun higiezinak eta ikastegian dauden altzariak hartuko ditu barne.\nHezkuntza Sailak, berriz, titulartasuna hartu eta Gasteizko instalazioetan bertan hezkuntza eskaintza mantentzeko zein hobetzeko konpromisoa hartu du.\nEAEko administrazioak bere gain hartuko ditu langileak –irakasleak zein irakasle ez direnak–, beti ere transferentzia egiten den unean lan-harremana indarrean badago. Irakasleak “Irakasleen eta lan-kontratupeko langileen hitzarmen kolektiboan” sartuta egongo dira, eta ordainsari-baldintzak mantenduko zaizkie.\nIldo horretan, gobernu batzarrak beste urrats bat egin du gaur, dantza kontserbatorioan programako lanpostuetan zeuden bi langile bitarteko funtzionario izatera igaro baitira.


Antzerkia irakurtzen Alhambra\n"Kantuak haurrei abestutako" Raul Dans-ek, aktoreak histrion eta Patch Theatre batera.\nSGAE eta Alhambra Fundazioaren Kontseiluko eta Granadako Generalife Ostirala urtarrilaren 13an jarraituko oharrak dramatizatua irakurketak 'antzerki irakurtzen Alhambra', Encompañía Elkarteak elkarlanean proposamen bat, eta bertan inauguratu du 2017 ziklo batera of Raul Dans (- 2015 XXIV SGAE Antzerki Saria Jardiel Poncela) 'haurrei abestutako abestiak' ordezkaritza batera. Batzar, 90 minutu inguru luzea, helduen audientzia bat, nor da aretora sartu doan edukiera bete arte izango dute zuzendua.\nInauguratu Ekimen hau 2017. Raul Dans 'haurrei kantu The', eta horrek SGAE Antzerki Saria XXIV Jardiel Poncela irabazi dituen antzezlana. Sekretua irakurketa dramatiko hau eta desagerpen Juan Alberto Agurain, nor norabidea hartu beharko Carmen Damas, Juanjo Rengel, Mario Martin eta Ana Ortega, Grenadines histrion antzerki eta Patch osatutako cast bat eszenaratzea aholkatzeko.\negileari dagokionez, Raul Dans coruñés antzerki aktore gisa hasi zen, laster zuen gidoilari eta antzerkigile gisa eratu nahiz eta 1993an bere lehen lana argitaratu: Matalobos, Rafael DIESTE saria Theater. Alvaro Cunqueiro Antzokian, Premi Born de Teatre sariaren irabazi ditu eta dialoguista, gidoilari eta telebista Galicia dagoen fikziozko hainbat serie sortzailea gisa lan egin zuen.\n'Food mastiffs for'\nAs the zikloaren amaieran, ostirala, urtarrilak 20, prestakuntza interprete Theatre Licaón izarra ere eszeniko irakurketa 'Food mastiffs for', etorri Javier Sahuquillo, SGAE Saria Lehiaketa IX Leopoldo Mínguez Ahotsa 2015 (LAM Saria) lana. Ekimen honen Ikusleak Autoezagutza bidaia honetan gerrak aldian interprete Antonio Leiva, Virginia Nölting, Roberto Manzari, Anabel Collado eta Emmanuel Garcia, Pinaki Gomez zuzendu gozatzeko aukera izango dute.\nhistorialari, antzerkigile eta zuzendari Javier Valencia Sahuquillo eszena bezala, tailerrak zuzendu ditu Sanchis Sinisterra idazten Paco Zarzosa, edo Alonso de Santos batera. Ukrainako co-zuzentzen antzerki aldizkariaren eta Dogs Valenciana Danimarkako enpresa baten parte da. Egile gisa, argitaratu du, '' beldurra mordoxka ',' Passport ',' Fedra 'eta' #lodelmono '' Espezieen 2.0 jatorria On '. Bere kreditu artean, VII Premio d'Escriptura Creative Bancaixa-Universitat, I CulturArts-Creador.es Antzerki Saria Testuak, eta Espainiako ordezkaria izan zen PIIGS Jaialdia (2015) ere.\nA singular proposamen dramatikoa\nSaritutako antzerki estreinatuko ziklo honek testuak argitalpen SGAE Fundazioak katalogoaren zati dira, ekimen batzuekin, hala nola dramatizatua irakurraldiak dira xedea sustatzeko eta testuak dramatikoa antzerki eszena aberasten laguntzen duten sortzea onartzen.\nGranada antzerkian irakurri hirukoitza Proposamen honek berezitasuna mantentzen antzezle, zuzendari eta publikoak batzen dituen esperientzia paregabea inguruan: lan baten estreinaldia inoiz baino lehenago bistaratzen eta egun berean probatu.


HAMARREKIN LAREDO GARAILE : KIROLETIK\nHAMARREKIN LAREDO GARAILE\n08 Aza, 2020 Irun, Futbola, Real Union, Segunda División B, Laredo\nReal Union ez da San Lorenzoko zelaian Laredoren aurka punturik batzeko gai izan. Real Union ordu erdi jokalari bat gehiagorekin aritu bada ere, lehen zatian Alvarok egindako golak garaipena eman dio etxeko taldeari.\nAitor Zulaikak Leioaren aurkako neurketarekiko aldaketa bat zelairatu du San Lorenzoko berdegunean. Jon Irazustabarrenak defendatu du Real Unionen atepea Moha Ramosen ordez; gainontzeko 10 jokalariak, Sarrienan garaipena eskuratu zituztenak izan dira. Neurketari dagokionez, hastapeneko jabetza Laredok izan du, etxeko taldea indartsu hasi du neurketa eta Real Unionen atera gehiago hurbildu diren arren, ez dute arriskua sortu lehen 10 minutuetan. Norgehiagokako lehen aukera, ordea, Real Unionentzat izan da 4.minutuan, Capeleteren jaurtiketa ez da hiru zutainen artean joan.\nMinutuak aurrera egin ahala, Leioaren aurka egin zuten bezala, Real Unionek partiduko kontrola hartu du eta Laredoren atera sarriago heldu da. Behobidek eta Elizondok bikain mugitu dute baloia erdigunean, Madrazok eta Capeletek hegalean min egiten hasi dira, baina Kun eta Viguera ez dira gehiegi jokoan sartu eta gol egiteko aukerak ez dira heldu. Neurketako bigarren aukera, berriz, Laredorentzat izan da, Saul Garciak Irazustabarrena gainditu du, baina baloia zutionaren kanpotik jaurti du.\nNeurketa zaila eta trabatua planteatu du Manu Callejak, Laredoko entrenatzaileak, Laredo ondo moldatu da joko horretan eta kontraeraso bizkor baten bidez, 36.minutuan Alvaro Garcia erdilariak Saul Garciaren erdiraketa baliatu du 0-1ekoa egiteko. Real Unionek ezin izan dio golaren kolpeari buelta eman eta ezin izan dute atsedenaldira iritsi baino lehen berdinketa egin.\nGaraipena lortzeko zerbait desberdina erakutsi behar zuen talde txuri-beltzak. Ez da horrela izan, ordea. Laredok oso sendo ekin dio bigarren zatiko lehen minutuei eta 2-0ekoa egiteko aukera izan du ere bai. Hala ere, Real Unionek Mario Capeleteren hegaleko saiakerak baliatu ditu Laredoren areara hurbiltzeko. Kun-ek, lehenengoz neurketan, aukera paregabea izan du neurketa berdintzeko, baina honek ere ez du saiakera baliatu.\n54.minutuan Laredoko Fauzi jokalaria txartel gorriaren bidez kaleratu du epaileak, eta beraz, etxeko taldea jokalari bat gutxiagorekin geratu da. Real Unionek aurrerapausua eman du neurketan eta Laredok une txarrak igaro ditu; izan ere, Aitor Zulaikaren taldeak baloiaren jabetza bereganatu du eta Laredo defentsako lanetara mugatzera behartuta ikusi du bere burua.\nMario Capelete izan da Real Unionen jokalari arriskutsuena bigarren zati osoan, hegaletik min handia eragin dio Laredori. Irundarrak berdinketa egiteko abagune berri bat izan du 63.minutuan, baina Kijerak erdiratutako baloia Rafa atezainak geratu du. Golaren bila, Aitor Zulaikak Galan eta Fran Rivera zelairatu ditu Anatz Elizondo eta Kunen ordez, hurrenez hurren. Madrazok ezker hegaletik Real Unionen henegarren saiakera egin du, baina honen jaurtiketa zutoinaren kanpoaldetik joan da. Real Unionek gertu izan du berdinketa, baina Laredok txuri-beltzen saiakera guztiak ondo defendatu ditu, lehen zatian lortutako abantaila mantendu du. 2-0ekoa egiteko aukera izan du 92.minutuan, bigarren zatian bi taldeek izan duten argiena; hain zuzen ere, Rikik jaurtiketa bikaina egin du eta baloia zuzenean langara joan da.\nPorrot honekin, Real Unionek lehen bi norgehiagoketan 3 puntu batu ditu eta sailkapenean zazpigarren postura jeitsi da. Laredok aurreratu du Real Union, kantabriarrak seigarren postuan kokatu dira sei punturekin. 9 punturekin Sanse da multzoko liderra eta honen atzetik, zazpi punturekin, Racing, Amorebieta eta Bilbao Athletic aurkitzen dira.


Uncategorized | AMS Mundu Solidarioa | Página 3\nPublicado el 06/09/2019 por amsmundusolidarioa\nAurtengo abuztuaren 16ean eta 22an, ostirala eta osteguna hurrenez hurren, Sustapen Programako ingurumen taldeak, José Cecilio del Valle ikastetxeko basotzearen ekintzaz arduratu zen. Zuhaitzak landatu ziren, hala nola chocuawo, zedroa eta oliba, edertasun eszenikoa eta onura ekologikoa ematen dietenak izakiei. Ekintza honen … Seguir leyendo →\nPublicado el 08/04/2019 por amsmundusolidarioa\nDiriambako proiektuan lagundu nahian, bazkari bat egiteko aukera atera zen. Alejandro Arrasatera etorri zen bisita egitera eta momentu horretan ideia prestatzen hasi zen. Eta martxoaren 23an… LORTU GENUEN!!! Nola ez, jende askoren laguntzari esker lortu genuen, baita gure euskarri nagusiari … Seguir leyendo →\nPublicado el 12/03/2019 por amsmundusolidarioa\nAurreko ostiralean “Nosotros También Podemos”-eko erabiltzaileek, langileekin batera, goiza naturarekin kontaktuan egoten eta mintegiko proiektuan aurrera egiten jardun genuen, elkar solidarizatuz, beste hainbatetan lana egiteko duten erabiltzaileekin. Ekintza goizeko 8:30etan hasi eta eguerdiko 12:00etan amaitu zuen. Lau talde antolatu ziren … Seguir leyendo →\nPublicado el 22/02/2019 por amsmundusolidarioa\n2019ko otsailaren 1ean, MSHko lokalean, sustatzaile taldearen lehenengo bilera orokorra ospatu zen, non partaidetza handia jaso zen gazteen partetik. Bilera honetan arduradun bakoitzak gazteak animatzeko ekintza ezberdinak egin zituen, batzuk oso dibertigarriak izan ziren, hala nola: korapiloaren dinamika, etxe-inkilino-lurrikara, galdeketa … Seguir leyendo →\nPublicado el 07/02/2019 por amsmundusolidarioa\nOtsailaren 4a, astelehena, gazte eta helduen zentroko lehenengo klasea izan zen. Urtea ilusio handiz hasi dugu, gure erronkak lortzera bideratuta. Erabiltzaileekin kurtsoa hasi baino lehen, langileek bidea prestatzen egon dira, 2018an izandako lorpenak kontuan harturik. Abenduan langileek eta gazteek egindako … Seguir leyendo →\nPublicado el 06/02/2019 por amsmundusolidarioa\nPublicado el 18/01/2019 por amsmundusolidarioa\nAzaroaren 31ean hizketaldi bat egin zen emakume gazte bultzatzaileentzat Laura Galeano psikologoarekin. Helburua gure bizitzaren garapenaren etapak ezagutzea zen. Hizketaldi honetan emakumeok iragaten ditugun fase ezberdinak eta bakoitzean bizi beharko genituen egoerak azaldu ziren. Topaketa honetan gutako asko emozionalki adinarekin … Seguir leyendo →\nMondragon Goi Eskola Politeknikoaren laguntza\nPublicado el 13/01/2019 por amsmundusolidarioa\nMondragon Goi Eskola Politeknikoak (MGEP) 75 urte bete zituen joan zen urtean. Korrontzi Dantzan ikuskizunak jarri zion amaiera 75. urteurrenari aurreko urriaren 19an, Amaia Antzokian. MGEPk ikuskizun hartarako sarreren dirua GGKE bati ematea erabaki du, eta kontseilu sozialak AMS aukeratu … Seguir leyendo →\nGure etorkizuna hobetzeko erreminta berriak eskuratzen\nPublicado el 05/12/2018 por amsmundusolidarioa\nUrriaren 2an, 9an, eta 16ean (astearteak), Laura Galeano psikologoarekin eta Sustapen Programaren gazteekin programatutako topaketak egin ziren, bi txandetan. Topaketa hauetan gai desberdinak landu ziren: krisialdien maneiatzea, etorkizun-sena eta gaixotasun psikoanalitikoak. Lehenengo topaketan krisialdien definizio batzuk partekatu ziren. Bakoitzak pertsonalki … Seguir leyendo →\nPublicado el 16/11/2018 por amsmundusolidarioa\nUrtero bezala datorren urteko egutegia prestatzen hasi gara. MSH-rentzat egutegiak gure lana aurkezten du, baita ekintza bakoitzean helarazi nahi duguna ere, horregatik gai, argazki eta testuen bila gabiltza 12 orrialde horietan gure egutegiak paretetan jartzen dituztenei hurbiltzeko. Aurtengoa oso zaila … Seguir leyendo →\nAbenduak 10; 20 urteko elkartasuna


Donostia Moda Klusterreko enpresak Anberes hirira joango dira ehungintza eta moda industria ezagutzera – Donostiako Modaren Klusterra – Donostia Moda\nHome/Sin categoría, slider-portada-eu/Donostia Moda Klusterreko enpresak Anberes hirira joango dira ehungintza eta moda industria ezagutzera\nDonostia Moda Klusterreko enpresak Anberes hirira joango dira ehungintza eta moda industria ezagutzera\nDonostiako Sustapeneko Donostia Moda Klusterreko ordezkaritza, Ernesto Gasco alkateordea buru duela, azaroaren 28an, 29an eta 30ean, Anberesko modarekin zerikusia duten eskenatoki nagusietan izan da; izan ere, Anberes hiria mundu-mailako erreferentzia da modaren negozioarentzat, ehungintza-industrian 20.000 lagunek egiten dute lan, eta 7.000 milioi eurotik gorako negozio-bolumena du. Duela bi urte, Donostiako Udalak, Ekonomia Bultzatzeko Zinegotzigoaren bitartez, Donostia Moda Klusterra abian jarri zuen, modaren sektorea negozio-hobia bezala suspertzeko asmoarekin, balio-kate osoa hartzen duen estrategiaren bitartez. Donostiako hiriak XX. mendearen hasiera aldera abian jarritako estilo propioa berreskuratu nahi du; hau da, aristokraziak eta Espainiako gizarte dirudunak uda igarotzeko helmuga bezala hautatu eta garai hartako turistek jantzien azken joerak estreinatzen zituzten garaikoa.\nAnberes munduko modaren sei hiri nagusietariko bat dela esan daiteke, Paris, Milan, New York, Londres eta Berlinekin batera, eta Donostiarentzat erakargarri egin eta ispilu bilakatzen duten berezitasun asko ditu: milioi erditik apur bat gorako errolda, txikizkako merkataritzarekin duen harreman estua eta prestakuntza-garapena Moda Eskolaren bitartez (mundu-mailako ospetsuenetarikoa). Modaren industria Anberesko ingurune ekonomiko nagusienetarikoa da, eta hiriak sektoreko entitateak biltzen dituen erakunde bat du, Donostiako Donostia Moda Klusterraren antzera. Anberesek bere marka sortzea lortu du hango eskolatik ateratako diseinatzaile handiei esker, mundu-mailan diamantearen potentziarik handiena bezala kokatzea lortu du, hirian moda bultzatzeko zenbait programa eta ibilbide garatu ditu, eta kultura-mailan moda funtsezko zutabeetariko bat izatera iritsi da. Anberes Bruselatik ordu batera kokatzen denez, oso kontuan hartu beharreko hiria da, Donostiaren eta Bruselaren artean kontaktu eta zubi interesgarriak sortu baitaitezke.\nDonostiako Sustapenak antolatutako eta Donostiako alkateorde Ernesto Gascok zuzendutako enpresa-eginkizunaren Anberesko agendari hasiera emateko, Anberesko Udaletxean harrera egin zioten Donostiako ordezkaritzari, eta, han, Sormen Ekonomia departamentuko zuzendariak Anberesek dituen indarguneak azaldu zizkien, modaren munduan nazioarteko erreferenteak izateko aukera eman zietenak. Jarraian, Dries Van Noten diseinatzaile ospetsuaren dendara joan ziren, ‘Anberesko seietariko bat’. Arratsaldean, Fashion Walk-ean zehar bisita gidatua egin zuten, flandestar hiriko zona komertzial nagusia; bertan aurkitzen dira goi-mailako joskintzako nahiz prêt-à-porter-eko denda eta eraikin ospetsuak.\nMerkataritza-eginkizunak asteazkenean ere aurrera jarraitu zuen, eta Flanders Distric of Creativity-ra joan ziren; hau da, irabazi asmorik gabeko erakunde independentea, modaren sektorearen premiak betetzeko sortua. Era berean, San Andres elizara bisita azkar bat egin zuten; bertan, ama birjinaren jantzia Ann Demeulemeester-en diseinua da, hots, ‘Anberesko seien’ taldeko beste diseinatzaile batena. Ondoren, gipuzkoarrak hiriko Modaren Museora joan ziren, eta bertan ‘Olivier Theyskens – She walks in beauty’ erakusketa ikus ahal izan zuten; Olivier Theyskens diseinatzaile belgikarraren bizitzari buruzko bidaia. Olivierrek Nina Ricci edo Rochas bezalako enpresa ezberdinetan egin du lan.\nOstegunean, espedizioak Anberesko Diamantearen auzoan zehar paseo gidatua egin zuen. Han, diamantearen industriaren garapenaren nahiz salmenta eta bilakaera estrategien berri eman zieten. Ondoren, Bruselara joan ziren Trade Mart ezagutzera; alegia, modako profesionalengana zuzenduriko negozio-zentroa. Bertan, profesionalek trukeak eta topaketak egiteaz gain, profesionalekiko harremanak lantzen dituzte, Moda Klusterrak lortu nahi dituenaren antzekoak.\nAnberes Belgikan dagoen hiria da. 2013ko erroldaren arabera, milioi erdi baino biztanle gehiago ditu, eta metropoli-barrutiak 1.449m2 ditu. Erdi Aroan eta Errenazimenduan, Anberesko portua merkantzien Europako merkataritza- eta banaketa-zentro garrantzitsuenetarikoa izan zen. Era berean, munduko zentro ekonomiko garrantzitsuenetarikoa izan da. Gaur egun, Anberesko zazpi enplegutatik bat portuko, merkataritzako eta ehungintzako jarduerarekin lotzen da zuzenean edo zeharka.\nEgun, Donostiak modarekin zerikusia duten 1.000 enpresa inguru ditu, eta horietatik 126 industria-enpresak dira: diseinatzaileak, enpresak, jantzigintza edo prestakuntza espezializatuko enpresak. Horietan 2.700 lagunek egiten dute lan; hau da, hiriko enpleguaren %2,63a osatzera iristen da.\nKlusterra sortzeko, moda negozio-hobi bezala hartu da, eta agente ezberdinek sektorea suspertzeko estrategia diseinatuko lukete. Modu horretan, ehun solidoa sortu nahi da, enpresek eta profesionalek honako hauen bitartez garatu, areagotu eta etengabe hobetu dezaten:\nDonostiako marka-irudia sortzea, modaren munduan.\nFabrikatzailea, komertzializatzailea eta kontsumitzailea sentsibilizatzea modaren kulturak duen balioaren inguruan\nDonostiako Sustapenak antolatutako eta Ekonomia Bultzatzeko, Merkataritzako, Ostalaritzako eta Turismoko zinegotzia eta alkateordea den Ernesto Gascok zuzendutako enpresa-eginkizunean, Donostiako Udaleko talde politiko ezberdinetako ordezkariek ere hartuko dute parte.\nDonostia Moda Klusterra modaren sektorean gure hiriaren garapen ekonomikorako nahiz kalitateko enplegua sortzeko aukera ikusten duten diseinatzaileek, prestakuntza-zentroek, modako espezialistek, saltokiek, fabrikatzaileek, instituzioek, eta abarrek osatzen dute.\nBy FomentoSSmoda| 2018-04-16T17:06:16+00:00\tabendua 4th, 2017|Sin categoría, slider-portada-eu|


Pagola eta Jesus, hurbilketa patetikoa Sustatu.eus - Teknologia albisteak\nPagola eta Jesus, hurbilketa patetikoa\n2010-05-07 : 10:05\nDuela gutxi Bibliako pasarte absurdoez jardun nuen hemen, eta baten batzuek kritikatu zuten neure ikuspegi katxondoa, bereziki aipatuz Itun Zaharra eta Berria desberdinak direla, eta interpretazio literaletan inor ez dabilela jada gure artean, agian bai protestantismoan. Tira, heldu diezaiogun gaiari, Itun Berriari, eta interpretazio modernoenei: Jose Antonio Pagola Donostiako apaiz eta bikarioak idatzitako Jesus, Hurbilketa historikoa best-seller horri. Irakurri dut. Eta zer, esango dizuet bada, barregura edo tristura, horra nire zalantza orain.\nLehenengo eta behin, Pagolaren ustezko asmoaren eta emaitzaren arteko eten ebidenteegia aipatu behar da. Sarreratik datorkigu esaten bikario jauna, Jesus inguruko bi erako ikerketak daudela, kristologikoak (zeinak Jainkotasunean eta beste kontu teologiko batzuetan sakontzen duten) eta historikoak, eta berak bigarrengoen haritik joan nahi duela.\nKontua da, ordea, Jesus historikoaz, Flavio Josefo historialariaren aipuren bat edo beste salbu (horiek ere eztabaidatuak), zer dagoen esateko... ba bueno, horietaz eztabaidatu zitekeen akaso. Baina Pagolaren liburuan ez dago holakorik: Flavio aipatu bai, baina beste barik; Pagolarentzat ebanjelioak dira historia, historia literala gainera. Historia metodo zientifikoz egiten duela esan arren, ebanjelioan duen fede itsua beste metodo agerikorik ez dago hemen.\nJesus politikoki zuzen eta guay bat\nHalako ikuspegi hertsi batetik abiatu arren, egokitzapen moderno bat igartzen da Pagolaren idazkeran. Zuzentasun politikorako joera igartzen zaio, eta ebanjelioetan horrelako Jesus guay bat aurkitu nahi du, feminista eta ekologista. Kapitulu osoa dago, (Jesus) Emakumea maite duena. Zelibatotik, noski, baina nonbait halako jarrera antipatriarkal batekin. Era berean, oso ekologikoa omen zen Jesus:\nIzadian hazi da Jesus, inguratzen duen munduari begi zabalez begira (...). Pikondoen ederrei erne begiratzen die; uda badatorrela iragartzen duten hosto berriak egunetik egunera ateratzen zaizkie. Gozatu egiten du eguzkiaz eta euriaz.\nBioJesus naturzale honek pikondo triste hura nola kondenatu zuen, petralkeria eta maltzurkeria hutsagatik, hori ez digu kontatzen, ez, Pagolak.\nLiburua halako ikuspegi ustez zientifikoz zipriztintzen du Pagolak. Ez zaio baliabiderik eta abileziarik falta horretarako. Teologian aditua izango da, noski, eta behintzat erretorikarako eta berba eta kontzeptu potoloen konkatenaziorako prestatuko da bat teologo bihurtuz gero. Funtsean, ordea, ez dezagun ahantzi, teologia da zientzia bat ufologiaren parekoa, oinarririk gabeko sinesmen batzuen inguruko bla-bla-bla ustez konplikatu bat: teologia liburu batek balio du orekaren power-eskumuturreko batek bezainbeste.\nZientifikotasunaren berniza, disimulatzeko\nErretorika zientifiko ustez dotore horren erakusgarri bat eranskinetan dugu. Interpretaziorako irizpide orokor batzuk proposatzen dizkigu egileak han. Bertan demostratzen digu Pagolak zein sakona den azterketa, gai hauek jorratu dituela aipatuz:\nHurbilketaren garrantzia antropologia kulturaletik.\nHurbilketa soziologikoaren beharra.\nHurbilketa feministaren ekarpena.\nHau bueno, halako ekarpenekin aztertu badu Jesus, serioa eta sakona behar du liburuak. Bai ezta? Ba ez. Biluzik dagoen tximinoa jantzi nahi du Pagolak, baina ez du balio. Zientziara joz gero, diot nik, zergatik ez bibliografia apur bat gai hauen inguruan?\nMedikuntza forentsearen ekarpenak.\nPikondoen landaketa, hazkundea eta erreprodukzio zikloa.\nLehen alorrarentzat, proposatzen dut, adibidez, Journal of Forensic and Legal Medicine. Uste dut nahiko ondo finkatua dagoela hor norbait hiltzen bada, ondorengo bere egoera estazionarioa dela. Ez dela bat berriro jaiki eta musean jokatzen hasiko.\nPikondoei buruz, ba ez dakit, baina uste dut froga argiak bil daitezkeela esateko pertsona baten aginduetara pikondo bat ipso facto ihartzerik ez dagoela, ezta John Turturrok bi hatzamar zuzenduta mehatxu eginez gero ere. Nolanahi ere, pikondoak tarteko Richard Dawkins aipatu nahi nuke; bai, Dawkins hori, ateismoaren aldeko polemista gisa ezaguna egin den zientzialaria, baina ez bere liburu anti-erlijiosoaren harira (The God Delusion), baizik eta Climbing Mount Improbable, genetikari eta eboluzioa azaltzen duen liburua. Zein ederra eta zoragarria, pikuaren erreprodukzio zikloaren azalpena liburu horretan, eboluzioaren ondorio ikaragarria nola liztor ñimiño batzuekin sinbiosian eboluzionatu diren pikondoak... Dawkins eta liztor horien ondoan, mendekuz pikondoa ihartu zuen Jesus hori hain da patetikoa...\nNeure ustez, botanikak eta jakintza forentseak ondo baino hobeto demostratuko dute berpizkundea edo pikondoekin egindako mirariak historikoki ezinezkoak direla. Eta kito.\nApaiz batengandik gauza askorik ezin espero, baina, hala ere, harritu egin nau Pagolaren interpretazio literala norainokoa den. Batek kritika egin zidan aurreko mezu hartan, interpretazio literalak alde batera uztekoak direla...\n(Desberdina dela kontu gure artean edo) mundu protestantean, zeren han indarra baitu oraindik Bibliaren interpretazio literalak.\nProtestanteen artean bakarrik? Pagolak, hemengo korronte ustez progresista horretako apaizak, horixe egiten du liburu honetan. Interpretazio literal literala.\nEsate baterako, kapitulu oso bat dago Jesus gaitasun sendatzaileei, mirariei eta exortzismoei dedikatua. Eta ez metaforikoki. Pagolak benetan sinesten du deabrua gizakien jabe bihur daitekeen ente bat dela, eta Jesusek gaitasuna zuela deabrua egozteko gorputzetatik.\nGaixoak sendatu baino gehiago egiten zuen Jesusek. Jainkoaren Espirituz betea, deabrudunei ere hurbiltzen zitzaien eta espiritu gaiztoetatik jaregiten zituen. Ukaezina da datu hori.\nUkaezina? Blausta ukatu daitekeen datua da: hori disparate bat besterik ez da! Gauza ukagarriagorik... Baina lasai jarraitzen du Pagolak:\nDeabru-kentzaile ospetsua zen Jesus, baita kristauen ingurumariatik kanpora ere. (...) Sendaketek baino astindu handiagoa ematen zuen Jesusek deabrudunekin zuen jardunbideak. Sor eta lor geratzen zen jendea eta halako ahalmen indartsuaren sekretua non zegoen galdetzen zuen.\nHain ageriko tontakeria bati hurbilketa historikoa deitzea ere!\nHori bezala, gainerako pasarte guztiak maila bereko literaltasunean sinesten eta kontatzen dizkigu Pagolak, adibidez, berpizkundeari buruzko korapilo teologikoak azaltzean:\nPiztuera hau ez da lurreko lehengo bizitzara itzultzea. Jesus ez da guk ezagutzen dugun bizitza biologiko honetara itzultzen, egunen batean berriz behin betiko hiltzeko. Iturriek ez dute inoiz horrelakorik iradokitzen. Piztuera ez da gorpua biziberritzea. Askoz gehiago da. Lehenengo kristauek ez dute Jesusen piztuera, ebanjelioen arabera, Lazarori, Jairoren alabari edota Naingo gazteari gertatu zitzaienekin parekatzen. Jesus ez da bizitza honetara itzultzen, baizik Jainkoaren "Bizian" sartzen da behin betiko.\nHau da hau! Batetik, Lazaro eta besteak bizitza biologikora itzili ziren (berriz hiltzeko gero, a ze putada absurdoa!), baina Jesusen piztuera da beste era bateko superbizitza txuloago bat! Hau historikoa da, eta gainerakoa txorradak.\nEnfin, literaltasunaren kontura itzultzeagatik, berriro itzul gaitezen BioJesus ekologikora.\nUsoak beldurrik gabe ondoratzen zaizkiola ikusten du. Baina bere etxeko hormaren ondoan eguzkitan lo dagoen sugearekin topo egindakoan izutu egiten da.\nZe pasarte polita. Eta pikondo ihartua zer?\nEta dena da hola. Gauza bat argi uzten du liburu honek: ze gauza tristea den fedea, sineskeria itsua, ezen gizon baten inteligentzia ezerezteko gauza den. Pagola gizaki arrazional eta buruargi bat dela dudarik ez dago: fedea du arazo, gizajoak. Fedearen erruz gizon bat gezur, tontakeria eta ezinezko gauza agerikoak egiazkoak direla itsu-itsu sinestera iritsi daiteke. Patetikoa baino gehiago, tristea.\nBaina tira, liburua ondo saltzen ari da, eta bueno, hor duzue Interneten, erosi nahi baduzue. Nonbait, Munilla retrogradoaren ondoan, Pagolaren zentzugabekeria hauek antidoto progresista (abertzale?) dira batzuentzat.\nNik irakurri dudan edizioa, errebisatua da (polemika baten ondoren, errazketa egin zion Pagolak) Uriarte apezpikuaren nihil obstat zigilua darama, eta 2008ko data. Euskarazko itzulpena irakurri dut, Mikel Atxaga zenak prosa zehatzean idatzia.\n2010-05-07 : 12:13\nBravo, Luistxo. Bravo, bravo, bravo! Zoragarri adierazia, eta gainera argitasun handiko umoreaz esana.\nEdozein magia klasetan itsuki sinestea libre da, jakina, baina fede batekoek (kasu honetan katolikoek) prententsioa izatea eurenari kutsu zientifiko edo historiko edo "egiaztatu" bat eransteko euren nahi eta bihozkadatan oinarriturik, eta ausardia izatea horiek bezain "frogatuta" dauden beste batzuk (UFOak, Jimmy Hendrixen santutasuna edo banpiroen existentzia, berdin zait) fantasia xelebretzat jotzeko, horrexek jartzen nau gaixo.\nEskerrik asko, Luistxo\n2010-05-07 : 12:27\nPagolarena ez dut irakurri, baina Richard Dwakins-ena bai (The God Delusion), eta izugarri gozatu nuen. Bide batez, orain euskaraz dugu egile beraren beste best-seller bat: "Gene berekoia", Eider Cartonek itzulia.\n2010-05-07 : 12:33\n"Gauza bat argi uzten du liburu honek: ze gauza tristea den fedea, sineskeria itsua, ezen gizon baten inteligentzia ezerezteko gauza den. Pagola gizaki arrazional eta buruargi bat dela dudarik ez dago: fedea du arazo, gizajoak. Fedearen erruz gizon bat gezur, tontakeria eta ezinezko gauza agerikoak egiazkoak direla itsu-itsu sinestera iritsi daiteke. Patetikoa baino gehiago, tristea".\nArtikulo honek zerbait garbi erakusten badit da Luistxok sinesduneekiko sentitzen duen nagusitasuna. Bere atriletik goialdetik behera begiratzen die sinesduenei, barrezka, eta "patetiko", "gizajo", "tristea" bezalako hitzak irtetzen zaizkio ahotik.\nEsaten dute sinesduna izatea borroka bat dela.Ni hortan nabil. Batzuetan pikutara bidaliko nukedena. Beste batzuetan argi ikusten dut begiek eta arrazoiak esaten didatenetik haratago asko dagoela, pila bat. Baina borroka hor dago.Honek, nire aburuz, eliza jerarkikoarekin zerikusi geroz eta gutxiago du, ni oso urruti sentitzen naiz Vaticanoaren regimenetik. Ziurrenik Luitxo beste.\nLuistxori ulertzen diodanez arrazoiaren teilatupe zabaletik kanpo ez dago ezer.Eta nik diot, ez dal da hau sinesdun izatea? "EZER EZ DAGO" doktrinarten sinesdun.Eta hori jarraitzen ez dutenak, gizajoak dira gainera pentsatzen duen doktrina. Ez al dago hemen dogmatismo, itsukeria puntu bat? Ez al dit artikulu honek gogorarazten elizako retrogrado desberdinen jarrera?\nUste dut gauza oso gutxi jotzen ditudala ziurtzat eta horrela, erosoago sentitzen naiz. Dakidan bakarra da ez dakidala ezer.Eta guztiengandik ikasi daitekela zerbait. Nik amaitu berri dut Pagolaren liburua eta hauxe esan nahi dut: Antenak piztuta eduki ezkero, open mind pixka batekin irakurtzen baduzu, sinesdunak ez direnentzat ere liburu ederra dela. Nik behintzat asko disfrutatu dut eta nire inguruko batzuk ere bai.\n2010-05-07 : 13:01\nRichard Dawkinsen hitzaldiak TEDen\n2010-05-07 : 13:18\nAitor: hemen atriletik edo pulpitutik dotrina negargarria eman duena eta ematen duena eliza katolikoa da. Aski da.\nArtikuluan pikondo ihartua aipatzen dut behin baino gehiagotan. Lehengo eguneko artikulu batekoa da kontua, baina argi gera dadin, hona ekarriko dut berriro.\nItun Berriko bi ebanjeliotan kontatzen da haserretu zela Jesus pikondo batekin, eta zuhaitzari merezitako zigorra ezarri ziola. Mateorena da kontakizun osoena. (Mt 21:18-22)\nBiharamun goizean, berriro hirira zetorrela, Jesus gosetu egin zen. Pikondo bat bide-bazterrean ikusirik, bertara hurbildu zen, baina ez zuen aurkitu han hostoa besterik. Orduan, pikondoari esan zion: «Ez bedi hiregandik gehiago fruiturik sor!»\nEta bat-batean ihartu egin zen pikondoa. Hori ikusirik, harritu egin ziren ikasleak eta galdetu zioten Jesusi:\nNolatan ihartu da bat-batean pikondoa?\nBenetan diotsuet: Zalantza gabeko sinesmena baldin baduzue, ez duzue pikondoarena bakarrik egingo; baizik eta «Ken hadi hortik eta amildu itsasora» mendi honi esaten badiozue, halaxe gertatuko da.\nOtoitzean sinesmenez eskatzen duzuen edozer gauza lortuko duzue.\nBale, otoitzean sinesteak indarra du... baina, ez ote zen praktikoagoa suertatuko ihartzeko esan beharrean, fruitu emateko agindu izan balio pikondoari? Otoitzaren indarraren adierazgarri baino gehiago, parabola honetan gehiago igartzen da haserrealdi petral batek eragindako mendekua. Ez duzula pikurik neure gosea asetzeko? ba izorratu!\nBete betean The Big Lebowski-ko eszena ezaguna dakarkit neuri gogora: Nobody fucks with the Jesus!\nJesus mendekati eta petral horri buruz ez digu ezer esaten Pagolak. Usoak beldurrik gabe ondoratzen zitzaizkiola, aldiz, historikoa da.\n2010-05-07 : 14:27\nLuistxo, egia da, ez du pikondoari buruz hitz egiten. Baina hori nahikoa al da liburua balio gabe uzteko? Ebanjelioak gizon batzuk, urte desberdinetan idatzitako testuak dira. Gizonak idatzitakoa, ez jainkoaren eskuak. Nola ez da ba egongo kontraesanik bertan? Existitzen al da "koherentzia osoa"? Ez dut uste. Orduan zergatik tematzen gara behin eta berriz hori eskatzen? Anjel Lertxundiri irakurri nion aurrekoan koherentzia pentsatzearen aurka joateko asmatu zen zerbait zela.\nNiretzat Pagolaren liburuak egiten duen ekarpen handiena horixe da, ebanjelioak ez direla irakurri behar literalki. Kristautasunaren oinarrira, esentziara joan eta 2000 urteetan elizak inposatutako lasto guzti horretatik garia atera ahal den neurrian. Eta bere irakurketa elizaren doktrina dogmatikoarenarekin aurrez aurre jartzen du.\nNoski, gaur egunera ekarri nahi du Jesus, pentsatzen duelako bere filosofia distortsionatuta dagoela eta mundu honetan lekua duela. Hori guay-a dela? Niretzat ez, baina para gustos...\nPagolak ez du defendatzen Jesus gizaki sobrenatural bat zenik, jainkoaren seme zuzena, 3. egunean berpiztu zena musean jolasteko. Ez du esaten Mariak umea izan zuenik inseminazio mistiko bat zela eta. Hori kritikoei errazegi jartzea izango litzateke.\nSuperfiziean igerian ibili baino nahiago du haratago joaten saiatu. Bere ustez (edo nik horrela ulertu dut bere liburuan) Jesus zen tipo bat sentsibilitate konkretu batekin, mistikoa eta bere gainetik zegoen guztia ulertu nahian zebilena. Baina tipo mugatua, denok garen modukoa. Argilunekin eta guzti (gurutzean hiltzen deneko pasartea, jarraitzaileei esaten dienean beraien familiarekin apurtzeko...)\nPagolan esanetan Jesusek itsu bati ikusmena bueltatzen dionean, ez da ari esaten literalki ikusmena bueltatu zionik. Gaixo dagoen pertsona bati esperantza ematen dio esaten dionean Jainkoak kontutan hartzen diola. Garai horretan gaixoak, baztertuak etab. jainkoaren maldizio bat zutela pentsatzen zen.Sendatu barrutik egiten die, beraz.\nBukatzeko, ez dezagun ahaztu Pagola eliza barruan baztertuta dagoela. Munilla eta bere estilokoentzat Pagolaren ikuspuntua oso deserosoa da. Honek esan nahi du gutxienez elizaren doktrina zurrunetik aldendu egin dela, eta uste dut ordainetan irakurleak ere bere aurre irakurketa zurrunak pixka bat alboratu beharko lituzkeela, hasiera batean behintzat.\nNik ere maite dut "The big Lebowski" baina, Coen anaien filmografiako pertsonaiarik xelebreenetako batek justizia egiten al dio eztabaida honi?\nBukatzeko Eliza katolikoaren doktrina negargarriarena ez dut alusio bezala sentitzen, lehen esan dizudan lez oso urruti egiten zaidalako eliza.\n2010-05-07 : 14:48\n@Aitor Ezer ez dagoela dioenak ez du ezer demostratu behar. Zuk garajean dragoi gorri bat daukazula badiostazu, nik ikusi egin behar dut, ezin didazu esan dragoia ikusezina dela baina egon badagoela. Carl Sagan-en adibidea da.\n@Luistxo Hurrengo liburu azterketarako iradokizunak: 1 eta 2 ;-)\n2010-05-07 : 15:04\nZergatik sinesdunak demostratu behar dute hori? Hirukote erregela horrekin, ateoak demostratu beharko lukete ez dela existitzen.Demostrazioetan baieztapenak eta ezeztapenak biak dira zilegi eta biak dute pisua.\nZergatik ez sinplemente bakoitzak sinestu dezala nahi duena eta kitto? Dragoi gorria baldin badu garajean eta horrela gustorago bizi bada, ba yasta. Pentsaten duenak bere zentzuak eta arrazoia direla bere doktrina, itzel. Baina eztabaida honek zentzua du beste aldea serio hartu ezkero, bestela...\n2010-05-07 : 16:31\nTalaiatik ex cathedra hitz egiten duan Luistxo hori,\nHerri honetan, euskal inguruan, begi onez hartzen ditik askok hirea bezalako iritzi askatzaile eta ezkertiarra. Baina hire kastakoen txaloez gain, askoren aurka egiten duk. Hire uste eta iritzien alde egiteko ez haiz inoren kontra joan behar, gure herri honetan askok horretara ohitu gaituzten arren.\nEderra duk Pagolaren liburua, teologiatik -baina batez ere fede-esperientzia batetik- idatzitakoa. Maitasunez eskainitakoa halaixe hartu behar duk. Fededuna izan zein ez.\nElizak ez bahau asebetetzen eta fede izpirik ez baduk segi zak hirean, baina errespetuz, bakean dagoena bakean utzita (gutako asko fededunak gaituk eta ez zaukaagu fedebakoon kontrako ezertxo ere). Itzala eman nahi duenak argia hartu behar duela esan ziguan Gabriel Arestik. Hire artikuluari ez zioat ikusten ez argirik ez itzalik, laua duk, errezkeriaren purrustada. Ez nitian espero higandik hain pentsakizun manikeo eta axalekoak.\n2010-05-07 : 17:33\nNik uste dut bere artikuluarekin (eta bere ironiarekin) Luistxok zalantzan jarri nahi duena liburuaren izenburuaren "historikoa" adjektiboa dela; Peruk dioen bezala, teologiatik eta fede-esperientziatik abiatuta hobeto ulertzen da liburua, talaia historiografikotik baino.\nAlde horretatik, nik biziki gomendatzen dut John D. Crossan-en "Jesús: biografía revolucionaria" (Crítica, 1996), historiografikoki zorrotzagoa den heinean (ondorioak eztabaidagarriak diren arren, noski).\n2010-05-07 : 19:13\nTira, Iban, testu honetan Luistxo ez da "ironikoa", sarkastikoa baizik, eta aski agresiboa (dialektikoki, jakina); eta ez dut uste bere helburua "historiko" adjetiboa zalantzan jartzera mugatzen denik, aitzitik, ateo militante gisa azaltzen da, hain militante non eta gai den 573ko orrialdeko liburu zabal eta trinko bat irakurtzeko, zertarako eta fededunei aurpegiratu ahal izateko irakurri duela eta "barregura eta tristura" sortu diola. Hori ez bada militantea izatea...\nEnfin, Luistxo, uste dut nahiko garbi dagoela zer pentsatzen zenuen erlijioari buruz oro har, eta katolizismoari buruz zehazki (edozein bertsiotan), bai liburua irakurtzen hasi aurretik, bai ondoren. Beraz, zertarako irakurri zenuen? Zure fedean (barkatu, iritzietan) sendotzeko? Munillak bezala, beraz...\n(Oharra: mezu honek "ironikoa" izateko asmoa du)\n2010-05-09 : 06:45\nNik ez dut Pagolaren liburua irakurri. Egileak aldezten badu ebangelioak produktu erabat humanoa direla eta neurri horretan interpretatu behar direla (Aitorrek ulertu dion bezala), horrek esplikatuko lituzke hierarkiarekin edukitako arazoak, zeren ebangelio kanonikoak egia errebelatuak baitira, zalantzan jarri ezin direnak. Egia esan, hedabideetan ez da zehaztu zein diren agertutako puntu doktrinalki heterodoxoak liburua dendetatik erretiratzeko.\nDena dela, susmoa dut liburuaren izenburuak desilusiora eraman dezakeela irakurle bat baino gehiago. Baldin hurbilketa historiko serioa bilatzen duenak liburuan zehar uso konfiatuen eta pikondo ostotsuen inguruko anekdota edifikanteak aurkitzen baditu monologo teologiko eta mistiko amaigabeen artean, orduan igual bati bururatuko zaio liburuaren orriak erabiltzea bere gorputz atal konkretu bat garbitzeko. Alde horretatik, Luistxoren kritika zilegi dela uste dut.\nHalaber, zilegi iruditzen zait Richard Dowkinsen eskolaren bidetik pentsamendu erlijiosoa erasotzea (beti dialektikoki) eta sinestunak pixkat zirikatzea, baina beti zaindu behar dira formak, hau oilategi bat bihurtu nahi ez badugu behintzat.\n2010-05-10 : 01:56\nNiri honek pentsamendu moderno-razional-koloniala vs. pentsamendu basatia edo ez-pentsamendua eztabaida gogorarazten dit. Gu, euroamerikano - anglosajoiok, txuriok, arrazionalistok, zientziaren jarraitzaileok, egiaren jabe gara. Eta zuori, munduko gainontzekooi, magian sinisten duzuenoi, pentsamenduaren maila behegokoetan bizi zaretenoi, fetitxistoi, garatzeko garaia heldu zaizue, egiara heltzeko garaia. Denak oker baizaudete.\nLehen katolizismoa zabaltzen iluminatzen zuten mundua txuriok. Ultrakatolikoak ez dira hortik mugitu. Baina orain berriz, argi berria zabaltzea egokitu zaigu beste txuri batzuri: federik eza aldarrikatzea eta sinesdunak gutxiestea. Mundua dago oker, ez gu. Kontuz musulmanok, hinduistok, budistok, kristauok, animistok.. gu, kapitalismoaren kumeok gara egiaren jabe.\nFinean, europarrok beti, era batera edo bestera, egiaren jabe, ezta?\n2010-05-10 : 03:14\n"Egia", ikaragarri tremendo jarri zara. Diozuna ia-ia txantaje emozionala da.\nNik ez dut pentsatzen dudana esaten inori burua zanpatzeko intentzioarekin, baina pentsatzen dudana jendaurrean esaten dudan momentu beretik gertu ta prest nago norbaitek nire usteei kontra egin diezaien. Ez dut inoiz esango "aizak, baina hau nire iritzia duk, eta errespeta ezak". Hori ergelkeria supinoa iruditzen zait. "Ez dut zuk bezala pentsatzen, baina zure iritzia errespetatzen dut" ere ez nuke sekula esango. Esango nuke "ez dut zuk bezala pentsatzen", ta punto. Pertsonak errespetagarriak dira (edo izan daitezke), baina iritziak ez. Iritziak egurra emateko dira, norberenei nahiz besterenei.\nEta plaza publikoan eskubide guztia dugu zeruko nahiz lurreko kontuak tratatzeko. Ez bazaizu atsegin, zertan ari zara hemen?\n2010-05-10 : 12:39\nBa niretzat, eta ez dut uste bakarra naizenik, Biblia da herriko jaietako programen antzerakoa: berdin da zer jartzen duen, ezta?\n10:30 Txistulari eta buruhandien kalejira.\n13:00 Txirrindu lasterketa.\n2010-05-10 : 16:01\nArrazoia duzu, Liztorra, zure ideia nagusian (pentsatzeko eta adierazteko askatasuna), baina Egia-ren sentimenduak ere neure egiten ditut.\nNi sinesteduna naiz, baditut lagun sinesgabeak eta gustura aritzen naiz haiekin eztabaidan, nork bere argudioak azaltzen, besteenei erantzuten... biana beti ere nolabaiteko errespetuarekin, besgearen jarrera beti errespetatuz.\nLuistxoren pos horretan (eta aurrekoan) horrexen falta ikusten dut: errespetuarena; eta katxondeo gehiegi. Gauz bat lortu du: lerro berean jartzea eliza ofizialaren sektorerik retrogradoenekin. Izan ere, Lusitxo bera (eta eztabaida honetan azaldu diren beste batzuk) da elizaren sektore horrekin batera, liburu hau astindu duten bakarrak. Badu meritua gero!\n2010-05-11 : 11:21\nEa... errespetu faltaren kexati horiek: gezurrak, nire ustez, ez du merezi errespetu handirik. Eta gezur flagrante eta ebindeteki estupidoak, are gutxiago. Adibidez, Pagolak datu "historikotzat" saldu nahi digun hau:\nJainkoaren Espirituz betea, (Jesus) deabrudunei ere hurbiltzen zitzaien eta espiritu gaiztoetatik jaregiten zituen. Ukaezina da datu hori.\nEz bakarrik ez da ukaezina, lerdokeria galanta besterik ez da hori.\nEta erlijio katolikoari burla eginez, beste erlijoez ere burlatzen garela? Jakina, besteak ere gezurra dira!\nHinduismoak errespetua merezi du? Ganesh jainkoaren alegia eta irudiak ederrak dira, edo Mahabharatako epika, baina ez duzue nahiko sinestea egia dela Elefante Jainko horrek bere eskumako letagina moztu eta hura tintatan bustita idatzi zuela Mahabharata?\nHori ez zen gertatu, hori ez da historia. Hori benetan gertatu zela sinestea, ez, ez nago hori onartzeko prest. Eta Jesus ere ez zen berpiztu, ez dagoelako berpizkunderik behin bat hiltzen denean.\nEta gainera, ez dut ulertzen nola sinestun batzuek errespetatu dezaketen beste batzuena orain, gizaldiz gizaldi elkar hiltzen ibili ondoren sinesmen kontrajarriengatik. Mahoma eta Jesus eta Ganesh ez dira osagarriak. Batarena egia bada, besteenak gezurra dira, edo alderantziz...\nEdo, hobeto pentsatuta, denak gezurra dira. Kito.\n2010-05-11 : 12:00\nEztabaida honen harira irakurri beharreko beste liburu bat: 'Letter to a Christian Nation' by Sam Harris. On dagizuela!\n2010-05-11 : 13:54\nLiztorra onartzen dizut txantajetik apur bat baduela nire planteamenduak, eta izan liteke, tremendismotik ere izatea, baina zer egingo diogu, euskalduna naiz!\nOrain, erlijioei burla eta kritika egiteko eskubide osoa dagoen bezalaxe, pentsamenduak kontestualizatzeko eskubidea ere badago, ez? Eta nire ustez erlijio guztiak gezurra direla defendatzea bezainbeste esan liteke sinesdunak ez diren jendeak garela eszepzioa munduan gaur egun eta historian, eta beraz kontuz egiaren jabe bakar norbere burua izendatzearekin.\nFetitxismo, magia eta sineskeriak aipatzerakoan, berdin berdin aplikatu ahal zaizkiolako kontzeptu horiek zientziari (edo ideolojiari edo diruari edo herriari...) eta berarekiko fede itsuari (gureartean nagusi diren sinesmenei).\nAdos nago Hinduismoak edo Kristautasunak edo Kalahariko sinesmenek eurek berean ez dutela errespeturik merezi. Gezurra iruditzen bazaizkizu, gezurtzat salatu. Orain, sinesmen horiek sinesdunak dituzte eta praktika erlijiosoak dituzte (erakundetzeetatik kanpo). Eta bi hauek bai merezi dutela errespetu osoa. Muga labainkorra...\n2010-05-11 : 15:03\nSineskeriak asko dira munduan, eta aspaldikoak gainera. Baina nekez ikusiko dugu Ra eguzkiaren jainkoa, edota Itsasoetako Neptuno. Ez eta Budarik, kristauen jainkorik edota musulmanenik ere. Horiek guztiek izan daitezen fedea behar baita. Federik gabe ez dira izango eta ez dute iraungo. Ezin daiteke demostratu badirenik, eta jakina, ez direnik ere ezin da frogatu. Gainera, bizitza guztian engainatua izan dela sinistu nahi ez eta irakatsi dioten jainkorik ez dela onartzea zein gogorra den denok dakigu.\nEz da errespetu kontua, justizia kontua baizik. Jainkoa inposatu egin digute, eta berarekin eliza eta bere gidariak. Horiek ez ditu inork aukeratu, inposatu egiten dizkigute (bai, niri ere bai, kristaua ez naizen arren), eta gainera beren interesak defendatzea beste helbururik ez dute. Nafarroako herri eraikinen jabetzarekin gertatu dena ikustea besterik ez dago. Beren esana eztabaidaezina da; absurdoaren adibidetxo bat jartzearren, inork inoiz mezetan apaizaren esanari kontra egin al dio?\nHori guztia horrela izanik, tristeena zera da, oraindik umeak jaunartzera bidaltzen direla, eta okerrago, katekistarengana!\n2010-05-11 : 16:53\nNik ez det liburua irakurri, ezta asmorik ere. Baina benetan uste det Pagolaren liburua eta antzeko beste asko sinesdunen azkeneko ostikadak direla mendez mende mantendu duten muntai absurdo bat zutik iraunarazteko. Ez daukat dudarik fedeak, (fed katolikoak, musulmanak, budistak eta beste guztiek), hainbat gizakiri lagundu diotela historian zehar pertsona hobeak izatean. Eta sinesdun askok agnostikook baino gehiago egin dutela urkoaren alde. Honuntzaino, onartua. Baina erlijio guztiak beldurraren eta sineskeriaren gainean eraikita daudela, hori ere oso garbi daukat. Ez daukat oso urrutira joan beharrik hori konprobatzeko; ez dauzkat alferrik 50 urte. Eta Luistxok egin duena egin beharreko gauza bat da: gordin salatu absurdoaren gainean eraikitako muntai izugarri bat, ehundaka generaziotan jendea beldurtuta eta zapalduta eduki duena. Eta, kontuz, zapalduta bizi nahi duen jendea ere bada. Nik errespetua diet fededunei; hori bai, pakean utzi nazatela eta artaburukeriak salatzen dituena era pakean utzi dezatela. Ez du balio mendeetan erabilitako sugestio teknikek dagoeneko ez diela balio konturatu direnean, orain, zientifiko itxurak egiten hastea. Egurra, Luistxo, ondo ari haiz!\n2010-05-11 : 19:11\nNobedadeak Mirari sailean: Fatimaren hirugarren misterioa pederastia kasuen eskandalua zen... Weno Tira Faborez!\n2010-05-11 : 20:00\nBai Goio bai! Twitterren irakurri dudan bezala, eskerrak Jainkoak Ama Birjina bidali zien artxaintxo haiei, eta ez abade bat pertsonalki kasua azaltzera!\n2010-05-12 : 07:52\nIgandean komuniyua tokatu zitzaidan. Tarteka dibertigarria (denok txaloka, Viva la gente, la hay donde quiera que vas\n eta guzti); geroago, apaiza serioago jardun zuen, irakurgaiko zirkuntzisioa, fornikazioa eta abar\n(ze arraio ulertu ote zuten ume koxkor haiek?); azkenean broma gutxi, egunen batean, Jainkoaren ezkerraldean jarriko gaituzte batzuk, eskuinaldean beste batzuk, eta epaiketa sumarisimoa, kristautasunetik kanpo ez dago zoriontasunik, ezta salbaziorik ere eta abar.\nHoriek dira erlijioaren eragin kaltegarriak. Adibidez, erlijioen esklusibitatea eta haurrek ulertu ezin dituzten buru-jate zentzugabeak.\n2010-05-13 : 02:44\nAkaso eztabaida honen gordinkeria arindu zitekeen pixkatxo bat, fedea eta erlijioa bereizteko gai izango bagina.\nNire ustez, Pagolak bere liburuan bere fedearen aitortza egiten du hasieratik eta saiatu, baita hasieratik ere, ebanjelioetan agertzen zaigun Jesus modurik errealenean azaltzen, magia eta horrelakoetatik urrun. Eta horixe bera leporatzen dio agintean dagoen eliza katolikoaren eskuin muturrak.\nMendeetan barrena sortu duten 'montajeari' ezin zaiolako eutsi ebanjelioetatik bertatik Pagolak ateratzen dituen ondorioak direla eta. Eta horrexek amorrarazi ditu. Beraz, ez dirudi oso serioa pentsatzeak mendetako montaje nardagarri hori babesteko asmorik bat ere duenik Pagolak.\nBukatzeko, beste zerbait: Luistxok mina erakusten du bere idatzian. Berari egin zaiona edo beste batzuei eragindakoa, hori ez dakit. Eta hori ere errespetatu beharra dago. Erlijioak onurak eta kalteak berdin handi eta sakonak ekartzeko gai baita, baina bigarrenak gailentzen dira Federik ez duenari erlijio bat inposatzen zaionean. Fede esperientzia duenak, berriz, ez du erlijioren beharrik, edo ez halabeharrik, behintzat. Halaxe gertatzen zait niri, behinik behin: gero eta Fede handiagoa eta gero eta erlijio txikiagoa...\n2010-05-13 : 19:59\nOso ondo Koldo, ona.\n2010-05-14 : 00:29\nBegira, Koldoren esaldi honen tonua da amorragarria egiten zaidana fededunengan: "Luistxok mina erakusten du bere idatzian. Berari egin zaiona edo beste batzuei eragindakoa, hori ez dakit. Eta hori ere errespetatu beharra dago". Politically correct azaldu behar hau, alegia. Luistxok kritika egiten du, arrazoitzen du, argumentuak jartzen ditu mahai gainean, eta horiei erantzun beharrean, fede handiko gizon honek "errespetua" erakusten dio. "Errespetu" hau ez dela sintzeroa uste dut, baizik eta "goikoak", "fedearen dohain paregabea" daukanak, "behekoari", "federik gabeko gizajoari" bidaltzen dion "hire argumentuak ez ditek ezertarako balio, minduta hago eta" mezua baizik. Jakina, edozein ausartzen da orain "esaten ari zarena pekatua da eta infernura joango zara Luistxo" esatera, mendetan eta mendetan Elizak egin duen bezala! Horren ordez, "errespetua" azaldu behar da. Nire ustez, argumentuei argumentuekin erantzun behar zaie; arrazoiaren bidetik jo beharrean fedearen eta sineskerien bidetik jo nahi baduzue fededunek, oso ondo, baina hori zuen problema da. Beste hitz batzutan, zuen errespetua ez dugu behar, beranduegi dator.\nKaxiano pontifize pontifikatzailea\n2010-05-14 : 02:18\nZalantzarik gabe, fedea eta erlijioa ez dira gauza bera. Erlijioa fedearen nolabaiteko "erakundetzea" da (jainko-jainkosak eta deabruak, erritualak, aginduak, liburu sakratuak, kodeak interpretatzen dituztenak eta obeditu behar dituztenak, jainkoekin kontaktu zuzena dutenak eta dirua eta lana eskain dezaketen gizagaixoak, erlijiokideak eta taldetik kanpoko maltzurrak, mago prestidigitadoreak eta ikusleak, etab.).\nFedea, aldiz, sinesmena da, sinestea, sinetsi beharra, gizakiaren ahuleziak eta bizitza eta naturarekiko beldurrek sortutako autogorroto baten fruitua, zeinak gizakia bera baino handiagoa eta ahalguztidunagoa omen den izaki batez fidatzera eramaten baitu.\nFedea sinestea da, pentsatze arrazionala errotik ukatu nahi duen pultsio modukoa.\nPagolaren liburua, zer esanik ez, katolikoen barne-kontsumorako ekoizpena da, euskal elizaren progresismoa dela eta, arrazionaltasunez tindaturik agertu nahi dena(hortik izenburuko "historikotasuna"-ren eranskina).\nBaina izatez, sinesmena (beraz, pentsamendu arrazionalik eza) du funtsezko ezaugarri. Beste guztia, arrazional gisara azaldu nahi izan arren, zuritze eta justifikazio hutsa baino ez da.\nEgiteko horretan erabateko irrazionalkeriak defendatzen badira ere.\nIzan ere, deabrutan bezala, mirakulutan sinestea, hots, ezin gerta daitekeena gerta daitekeela mantentzea, gizakiaren buru ustez arrazionaletik atera daitekeen kirtenkeriarik handiena baizik ez da.\nZeren eta, lagun batek grafikoki esaten duen moduan, mirakulua, benetako mirakulua, Jesusek egiten omen zituenen estilokoa, loteria-zenbakirik erosi gabe loteria-saria tokatzea izango litzateke; arazoa, baina, berehala etorriko litzaiguke Administrazioa, erosi gabeko boletoa eskatzen hasiko litzatekeelako saria kobratu ahal izateko ("materialismo patetikoa" deitzen dio berak).\nIzan ere, loteria-zenbakiren batean jokatzekotan, probabilitate-kontua baino ez zen izango tokatzearena, inolaz ere ez mirakulua.\nBaina hemen ez dago katolikoak konbentzitzerik, oso "bereak" baitira sineste eta fede kontutan.\n2010-05-16 : 11:01\nZer pentsatuko ote zuten hinduistek "paria" izenekoen kideetarik batek, ukiezin zorritzu horietako batek, enpresa multinaziomal baten zuzendaritza, indiar inteletktualitatearen begirune osoa edota Indiar errepublikako presidentzia bereganatu zuenean? Izan ere, horrela gertatu baitzen Kocheril Narayanan "ukiezinaren" kasuan, beste ukiezin zorritzu askoren kasuan bezalaxe.\nA zer nolako interpreatazio berri eta originalak kasta-sistemaren gainean! Lerde jarioan nago, eta ideia berrien eske.\nMilaka urte iraun duen interpretazioak dioenez (3000 urte, wiki espainiarraren arabera), errenkarnazio-kate luzearen aginduz iritsi omen gara nekazari, brahman, txatarketari, zizare, raja edo prostituta izatera.\nInterpretazio horrek (enfasia egin nahi dut, eta ez nazazue astuntzat hartu) milaka urte iraun du, eta jendeari de puta madre iruditu zaio, ORAIN ARTE. Noski, jendeari de puta madre iruditu zaio, jende horixe bera ustel usaina nabaritzen hasi den arte, gorabehera sozioekonomikoak gorabehera. Orain interpretazio berriak behar ditugu, ezinbestean.\nEzeren aurretik esan behar dut ez dudala hinduismo berri horren berririk, eta ez dudala idearik ere hinduismoaz eta budismoaz, egia esan. Eta tamalez diot, beti baita tamalgarria zerbaiten jakitea ez eukitzea.\nBaina, hala ere, eta lau teilatuak lekuko, Google deuna lekuko, antenak eta ezkerreko hegal ponpoteduna jokatzen ditut hinduismo berri horren esistentziaren alde. Baietz egon heziketa goreneko hinduistaren bat, horrelako interpretazio txotxoloak egiten, bere fedea XXIgarren mendeko India kapitalistan justifikatu nahian. Nire nicka jokatzen dut, baietz!\nHorrelaxe jokatzen duzue kristauek egungo garaietan: Jesus historikoaz mintzo zarete, baina Jesus historikoa ura ardo bilakatzeko gauza al zen? Ur gainean ibiltzeko gauza al zen? Jesusek ba al zekien irakurtzen, arotz mixerable baten semea izanagatik ere? Ukaezina omen denez, deabruak hartuak zeuden gixagaixo haiek benetan al ziren deabruak hartuak, ala beharbada, ez al zuten izanen eritasun psikikoren bat?\nArrain eta ogiak ehundaka lagunen artean banatu behar hori, ez al zen izango..... Nola DA? "Alegoria" bat, konpartitzearen alde eta hori guztia? Ah, baina ostias, ez al da ba esan menderik mende, hura MIRARIA izan zela? Zer kristo ote da ALEGORIA delako hori?\n2010-05-16 : 11:04\n2010-05-19 : 10:59\nZurekin gogoratu naiz, Luistxo


2018ko Aste Nagusiak jazzaren zaleak bilduko ditu beste behin ere BBK Jazz Guggenheim Gauak festibalean. Abuztuaren 21etik 24ra, Museoko Atrioak estatuko nahiz nazioarteko musikari garaikideen emanaldiak hartuko ditu; gainera, publikoak aukera izango du erakusketak bisitatu, eta gauez kopa bat hartzeko, 23:15etik 2:00etara.\nBBK Jazz Guggenheim Gauak abuztuak 21ean hasiko da, asteartearekin, Europako kontrabaxu-jotzaile onenetako baten eskutik: hain zuzen ere, Javier Colina bere taldearekin arituko da. Abuztuak 22an, asteazkenarekin, Uffe Markussen laukote danimarkarraren txanda izango da. Abuztuak 23an, ostegunarekin, Mouhannad Nasser eta Albert Sanz musikarien taldeak laute siriarra, pianoa, kontrabaxua eta perkusioa fusionatuko dituzte, Mediterraníes diskoaren aurkezpenean. Azkenik, abuztuak 24an, ostiralarekin, Marco Mezquida jazz-pianojole eta konpositore moldaerrazak Maurice Ravel-en bidaia imajinario musikala eskainiko die bertaratutakoei, bere taldearekin batera.\nBBK Jazz Guggenheim Gauak festibaleko publikoak aukera izango du, halaber, Museoaren programazio artistiko erakargarriaz gauez gozatzeko; honako erakusketak topatuko dituzte: Joana Vasconcelos. Zure ispilua naiz, Chagall. Urte erabakigarriak, 1911–1919, Artea eta Txina 1989 ondoren: Munduaren antzerkia eta Javier Téllez: Itzal-antzerkia. Data horietan, gainera, aukera izango da Arte ikasbide erakusketa bisitatzeko, hau da, EAEko ikastetxeetako ikasleek egindako artelanen hautaketa.\nPrograma: BBK Jazz Guggenheim Gauak 2018 (23:15–2:00)\nAriel Bringuez saxofoi tenor eta sopranoa\nPablo Gutierrez pianoa\nDani García bateria\nJavier Colina kontrabaxua\nUffe Markussen saxofoi tenor eta sopranoa\nVictor Merlo baxua\nMOUHANNAD NASSER & ALBERT SANZ: Mediterraníes\nMouhannad Nasser lautea eta ahotsa\nAlbert Sanz pianoa\nMasa Kamaguchi kontrabaxua\nSergio Martínez perkusioa\nMartín Meléndez biolontxeloa\nSarreren prezioa: 16€ publiko orokorra / 8,5€ Museoaren Lagunak, Kide Korporatiboak eta egun horretako bisitariak.


Azalaren kodea Iratxe Gutierrez / Idatz & Mintz, 2001-11\nIzenburutik bertatik adierazi bezala, azalaren mintzoak sorturiko zeinuen aldarrikapena da nagusi liburu honetan. Izan ere, azala berbetan jartzea da lan honen xede nagusia, poetak bilatzeko nahia duen (edo beharra duen) kode berri horren zerbitzura. Hartara, “sentiera arrunta esplikatzeko definizio-saioak” (11) emango dio hasiera bildumari, mailakako garapen baten bitartez, azken poeman sentimendu arrunt horiek adierazteko beste kode baten aldarrikapenera iritsiz (77). Kode horren bilaketa atal ezberdinen mailaketa baten bidez testuratzen du: mailaketa honetan bi prozesu kontrajarri marraztu dira. Batetik, gorputzaren gainean jarritako arreta barrutik hasi eta kanporanzkoa den bitartean: bihotzetik azalera, sentimenduetatik grinetara. Bestetik, protagonistaren begiradan kanpotik barrurako prozesua nabarmentzen da. Izan ere, besteekin harremanak hizpide izan ostean, bere barrurako bidaiari ekingo dio (baina kanpoarekiko perspektiba galdu gabe). Bi garapen hauekin dekodetu beharreko sistema baten aldarrikapenaren isla dago. Hortaz, ez bakarrik bi garapen hauetan, beste zenbait arlotan ere poemarioa kontrajarpenez josia dago. Honela, eztitasuna eta gordinkeria; artegatasuna eta lasaitasuna; mina eta poza; argia eta iluna; zuzeneko adierazpideak eta ironia; alde kontrajarriak antzemango dira nonahi.\nKode berri horren bilaketan lau etenaldiko bidaia egingo da: Oharrak, Orbainak, Tatuajeak, eta Kodea. Lehenengo atalean, liburu honen jardun poetikoan aldiro agertuko diren kezkak, desirak, beldurrak eta zalantzak aurkeztuko zaizkigu; hots, bilaketa egitera bultzaturiko indarrak. Orbainak atalean, izenburuak iradoki bezala, iraganeko gertaera edo zaurien eraginaz mintzo da: horretarako, orri horietan besteari begira egingo du bidaia, larruazalean urradurak sortu dizkioten bidaideak gogora ekarriz: haien ausentziari zuzenean kantatuz. Tatuajeak atalean, aldiz, etorriko denaren beldurra islatzen da: beldur hau bakardadearekin hertsiki uztarturik irudikatzen da, horretarako bestearekiko hausturak sorturiko ezinegona giltzarri izanik. Azken atalean, Kontrazeinuak deiturikoan, beste horren hatzaparretatik askatu eta Nia izango du hizpide bakarra. Erotismoa ere alde batean utziz, niaren gorazarrea eginez, norberaren barruan zoriontasuna, kezka, zalantza, beldur eta desirak bilatzeko beharra dakusagu. Azkenik, ni horren autoafirmazioa goratuz.\nPoemarioaren taiukera mamitu honek, eta ‘Diagnostikoa’ poeman gorputzeko ehun komunikatiboei egiten zaien erreferentziak, egituraren mailaketa azalaren ehunekin erkatzera eraman gaitu: ehun horien larruketan dabilela baitirudi. Azala bi geruzaz eraturik dago: batetik, gaineko atala den epidermisa. Hori osatzen duten zelulek mintz lehor eta erabat irazkaitza eratzen dute, eta honen funtzioa gorputz barneko isurkariei eustea, eta kanpoko eraginetatik babestea da. Epidermisaren azpian dermisa dago: honek gaineko geruzari eusten dio, eta behar dituen gaiak sortu edo eramaten ditu haraino: hau da, dermisaren bidez igarotzen dira epidermisera azalaren azpian sortzen diren izerdia, ileak eta bestelako gaiak. Hortaz, poema honetan ere bi geruza hauekin egin genezake topo: epidermisa azalarekin parekatuko genuke, gainazalarekin; eta dermisa barruko aldearekin. Hartara, azken ataleko poemak epidermisaren modura lehorrak dira, eta ez dago isurkarien gaineko horrenbesteko aipamenik. Gainerako ataletan, berriz, etengabeak dira isurkarien inguruan eginiko irudiak. Miren Agur Meaberen asmoa iragazkaitza izan ohi den geruza hori gardena eta iragankorra bihurtzea izan da, horretarako, dekodifikazioaren prozesua.\nJada aipatu dugun bezala, poesiaren protagonista lehenengo pertsonan mintzo den emakumezko nia dugu. Protagonista hau hizkuntzaren morrontzatik askatu nahian dabil. Baiki, morrontza honek besteekin izandako harremanak zeharo baldintzatzen baititu, komunikazioaren ezintasunera eramanez. Are gehiago, hizkuntzarekiko morrontzak oroimenera garamatza, oroitzapenen zartadak ezin sahiestuz. Horregatik, beharrezkoa dakusa menpekotasun horretatik askatuko gaituen beste zeinu sistema baten beharra, beste komunikazio sistema baten beharra: azalaren aldeko aukera egingo du. Eta sentimendu eta kezken kanporatze horretan norberaren larrutzea baino, barrukoa kanporatzeko azalaren gardentasunaren, naturaltasunaren alde egingo du: gorputza kode berriz larruztatzeko beharraz jardungo du.\nKontrajarpenen hariari helduz, gizakiok jasan ohi ditugun sentimendu kontrajarriak agertzeko, poetak idaztankeran ere kontrajarpenak landuko dituela dakusagu. Batetik, barrokismorako joerari eutsiko dio, hizkera zientifikoaren terminologia ugari erabiliz; bestetik, ahozkotasunaren eragina nabaria da, musikalitatea eta erritmoa izanik ahapaldi askoren egituraketarako bidea. Hortaz, errepikapen eta onomatopeien erabilpen etengabea egingo du. Izan ere, poemaren hasieran jada musikaltasunaren aldeko jarrera antzematen da: “Aldika, begitatzen zaidanean pentagrama betegarria,/ oharrak zirriborratzen ditut,” (11).\nEskertzekoa benetan idazle honek harturiko bidea. Izan ere, gizonezkoen erotismoa hain zabaldurik dagoen honetan, emakumeon begiradari eustea egoki erdietsi du. Erotismoaren parean, amatasunaren ahotsa iltzatuz.\nLiburu honetan oso erotismo iradokitzailea jorratzen da: horretarako, batik bat, bi baliabide aipatu nahiko nituzke: “ttua eta haragia” (36). Lehenik, hezetasunaren eta bustiaren etengabeko erreferentzia dago (lehen hiru ataletan): likidoak liburu honen zirrikitu guztietatik isurtzen dira, irakurlea busti izanaren sentsaziora eramanez: “euria” (14), “ibai epel batek” (16), “zuku urri latza” (24), “umeldu” (27), …\nBestetik, gorputzaren atalak berak ditugu. Gorputzarekiko lotura estu honetan, noski, gainerako gorputz atalekin batera, emakumeen sexuaren erreferentziak dira aipatuenak: “bularrak” (13), “klitori” (14), “baginan” (14), “himena” (40), …\nAzkenik, aurreko bien uztarketaren bidetik, fruituen erabilpena dugu. Hauekin hezetasuna eta dastamenari egiten zaie erreferentzia, gorputz atalak eta hezetasun sentsazioak batuz; gose-egarriarekin parekatuz. Hona hemen adibide batzuk: “bular-mahatsak” (19), “bular-sagarrek” (19), “bular-gereziak” (19), … Izan ere, zentzuei begira dagoen poesia dugu: fruitu hauen guztien aipamenak dastamena eta usaimena pizten dituzte; koloreen erabilerak ikusmena; gorputzaren eta azalaren etengabeko aipamenek ukimena; eta arestian aipaturiko musika jokoek entzumena.\nBadira ere sexu jokoekin uztar daitezkeen beste irudi batzuk: goranzko eta beheranzko mugimendu etengabe hori, esaterako. Sarritan naturako elementuak erabiltzen ditu horretarako: landareak eta animaliak, batik bat. “Huntzorri”ak (23) esaterako, gorakako mugimendua adierazten du, baita han-hemenka agertzen diren txoriek ere. Honela, gora-beherako mugimendu honen bidez, tristezia eta pozaren arteko jaialdia irudikatzen da. Are gehiago, hainbat egoera eta sentimendu irudikatzeko animalia ezberdinak dakartza testura sentimendu eta animalien arteko identifikazio ezin hobea erdietsiz.\nBada guri arreta bereziki piztu digun animali bat: marmoka. “Marmokak” poemak berehala Hélène Cixous-en lan bat ekarri digu gogora: “Le Rise de la Méduse”. Hélène Cixous Frantziako kritika feministaren ildokoa dugu. Bere lan honetan, emakumeek beren gorputza eta beren idazketa berreskuratzera bultzatzen ditu. Bere aburuz, emakume idazketa berri bat bilatzea beharrezkoa zen. Idazketa berri hori inkontzientearen eta libidoaren adierazle izan behar zuela azpimarratu zuen. Cixous-en planteamenduekin guztiz bat ez badator ere, badira bion lanetan antzeman ditugun berdintasunak: batetik, jada aipaturiko marmoken aipua; bestetik, esneak bion lanetan duen lekua; hirugarrenik, kode berri bat bilatzeko beharra sumatzen da bion lanetan, bilaketa eta emaitza ezberdin ulertu badute ere. Izan ere, lekeitiarraren poesian inkontziente eta libidoaren agerpenez gain, guztiz ondutako egitura eta garapenak ditugu: sarritan samurtasuna baztertu eta krudeltasun osoz mintzatuko zaigu.\nBestalde, Cixous-ek gizaki ororen bisexualitatea aldarrikatzen zuen. Poesia hauetan horrelako mezu esplizitorik ez badago ere, bertan irudikaturiko sexu joko askotan ez da batere garbia beste lagunaren sexua, irudimena eta jokoa irekita utziz: beti ere anbiguotasun horri bidea zabalduz. “zure hatz marroiak nire baginan” (14) dionean, kasu.\nOrain artean aipaturiko ezaugarri hauek guztiak egunerokotasunaren hainbat irudirekin kateatu ditu: “bainugela garbitu” (28), “erosketetara joan” (28), “bulegora sartzeko ordua dut,” (31), …\nAgerian geratu den bezala, sare aberatsa benetan Mire Agur Meabek bere azken argitarapenean eskaini diguna. Emakume baten oihu bortitz eta samurraren agerpen tentagarria.


Angel Mikelarena Ayoroa "Labaki" | baztango haizegoa\nPosts Tagged ‘Angel Mikelarena Ayoroa "Labaki"’\nHilketa fascista bat , Opoka zubian.\nPosted in Baztango jendea, Gerra zibila, tagged Angel Mikelarena Ayoroa "Labaki", El contrabando en Baztan. Contado por sus protagonistas., esarte, Gerra zibila on urtarrila 23, 2019| Leave a Comment »\n1938ko urte bukaerako abenduan, gerra zibila aurrera zijoan, faszisten Nafarroako ejerzitoa (nafar brigadak, errekete terzioak, bandera falanjeak eta erregularrak) Ebro ibaia gurutzatuko dute, Frankok Catalunyako erasoa hasiko da.\nTenore berberan, 1938ko abenduan Baztanen, faszistak jauan ta gabe ziren bailarako zoko guztietan. Lekarozko kolejio General Mola hospitala da eta eta egun haietan Ebroko batallako nazional zauritutaz betea dagoa (Azaroan 185 zaurituta iritsi ziren) Ebron baztandar haunizt badire uda aldera azken “erreklutamientoa” egin bai zuten. Soldaduak, Guardia zibilak , Erreketeak, Falajistak nagusi dira. Falanjista eta errekete karlistak (1937tik Falange Española Tradicionalista alderdian batauak izan dira,) guardizibilekin batera, muga babestu, inguruak arakatu, trenaren trenbideak zaindu eta herrietan patrullatzen dute.\nPatrulla hoietako bat, abenduaren 15an (erribera aldeko hiru falanjistaz osatua) Elizondoko Opoka zubia zeharkatzen duen persona bat, Lekueder etxearen inguruan atzemanen dute. Gizonak gasnategi aldera korrikaz ihes eginen du eta falanje tradicinalistakoen patrulla tiroka hasiko da. Pueyo herrikoa zen falanjistak, bizkarran emanen dio tiro bat, gizonearen bizitza hor bertan akabatuz.\nAngel Mikelarena Ayoroa “Labaki”\nHildakoa Angel Mikelarena Ayoroa “Labaki” zen, jaiotzetz Elgorriagakoa baiana Arizkungo Mejikokobordan bizi zena, 30 urte zituen (1908-10-1/1938-12-15) eta emaztea haurdun eta bortz ume uzten zituen. Bere gorpua Elizondoko hilerrian lurperatua izan zen.\nPasarte hau, Pedro Esarteren “El contrabando en Baztan. Contado por sus protagonistas” agertzen da eta kontatzen digu hilketaren biharamunean Juan Miguel Opoca bere etxe ondoan, presaaren urbidean 300 sedazko medien paketea ageri zela aipatu zuen. Bera ez zekiela paketeaz ja dekaratu zuen eta modu beren baita ere egun hartan inguruan zebilen testigu bat, Jose Resino ohial saltzailea.\nEsartek aipatzen duenez dirudi Angel zamalaria zela, baina duda da; zama utzi zuen utzi beher zun tokian edo zubitik bota zuen patrulla “altoa” eman zionenean….edo auskalo! ez bat ez bertzea, again ez zuwn zerikusirik paketearekin (Falange tradicionalek “gatillo errex” zirenez edozein gauz). Angeleren hileta ez zen urte horretan bakarra izan patrullero faszista hauen eskuz, hilabete batzuk lenago Manex Cicambre (hiritar frantsa) Lauretx benta inguruan patrulla batek hil omen zen. Apirilan, sabelan tiro bat emanda Maria Franziska Iturralde neska gaztea hil zuten Berroetan, Uztailan, Oronozen Miguel Catalan Areyano gizona. Urrengo urtean Amaiurren, Nikasio Zalakain eta Lino Mitxelena gazteak, patrulla batek hil zituzten. Tiroketa hortan eta sabelan zaurituta geratu zen Tomas Sanchez arotza, argiz gelditu patrulla horiek “gatillo errexekoak” zirela.\nPost hau egiteko erabili den materiala;\nEl contrabando en Baztan. Contado por sus protagonistas. Pedro Esarte Muniain. Pamiela 2011.\nTTIPI-TTAPAN familias argituratutako estela


20 IDEIA ZURE ETXEA OSO HANDIAGOA IZAN DADIN - ESTILOA\nGaur egun mahaia-mahaia-banitatea hibridoa duen norbait bezala, fidatu nirekin espazio txikiko bizi-arazo guztiak eta guztiak lortzen ditudala diodanean. Horregatik, Interneteko ahots jakintsuetara jo dut zure etxea irekia eta atsegina izan dadin beharrezko aholku eta trikimailuak aurkitzeko, tamaina edozein dela ere. Dena hobea da laguntza batzuekin, beraz, nabigatu dezagun elkarrekin espazio txikietan zehar egindako bidaia handi honetan.\n(Irudiaren kreditua: Andrea Sparacio)\nUdaberria sartzeko. Pieza perfektua aurkitzeko estresa baino, batzuetan zure espazio pertsonalizatuak irtenbide pertsonalizatua behar duela onartu behar duzu. Udaberria bada barneratuak (edo brikolajea IKEAren hack batzuekin), erabili hau abiapuntu gisa.\nAltzarien antolaketa estrategikoa. Ezerk ez du gela gaizki kokatutako altzariak bezain nahasita sentitzen! Erabilera gida erabilgarri hau zure espazioa nola antolatu behar den ikusteko.\nAtera altzariak kanpora. Altzariak hormatik ateratzeak gela handiagoa sentitzen laguntzen du; Horrelako brikolajeak sofaren atzean dagoen kontsola egin aldaketa hau funtzionala ere.\nOrdeztu ateak beiraz. Zure gela itxi baino, beirazko ateak edo apalategiak irekita daude sakontasuna sortu . Gainera, zure elementuak ikusgai daudela jakiteak arreta handiz ekin beharko lioke dena antolatuta mantentzeari.\nBiltegiratze maltzurra. Shh, gure sekretu txikia da. Altzari eder eta diseinu aukera ugari daude, gauzak eskura edukitzea baina gordeta uztea.\nSortu santutegia. Zure logelak lasai egoteko gogoa izango duen tokia izan behar du (espazio posiblea ere maximizatzen du).\n(Irudiaren kreditua: Sandra Rojo)\nMantendu koloreak argi. Zure gelarako kolore argiak eta aireak aukeratzeak irekitasun sentsazioa sustatzen du. Zure dekorazioa kolore monokromatiko berdinetara gerturatzeak antzeko efektua izango du.\nErabili marrak luzatzeko. Armairu irekiekin bezala, marrak lagundu gela luzatzen. Probatu hormetan edo (are errazago) luze batekin alfonbra marraduna .\nMarraztu begia gorantz. Eskuragarri dauden apalekin, sortu gorantz! Beste trikimailu erraz bat begia sabairantz eramateko (eta leihoak handiagoak izan daitezen) estrategikoki bideratzeko kokatu zure oihalak gainetik eta leihoaren ertzak baino zertxobait zabalagoa.\n(Irudi kreditua: Apartamentuen Terapia Merkatua )\nAurpegia altzariak leiho baterantz. Altzarien antolaketa zuzena aurkitu ondoren, saiatu lehioak lehiora ematen lehio baterantz. Horrela inor ez da klaustrofobikoa sentitzen horma huts bati begira dagoen bitartean.\nErabili tamaina handiko artea. Beti hartu nuen kontrakoa honen egia zen, baina zintzilik tamaina handiko artea Egia esan, zure gela handiagoa eta eragin handiagoa izango du. Besterik gabe, ez gehitu pieza handi gehiegi, edo larrituta egongo da.\nZabaldu ate estuak. Ertzak margotzen kolore kontrajarriko atari batek espazio gehiago edukitzeko ilusioa sortuko du.\nEgiaztatu alfonbren neurria. Alfonbra perfektua hartzera joan aurretik, ziurtatu tamaina ezin hobea aukeratu duzula. Gida hau zure lagunik onena izango da zure etxeko espazioa maximizatzeko.\n(Irudiaren kreditua: Pablo Enriquez)\nProbatu lofted ohea. Sortu berehalako espazioa a lortuz ohe altua ! Sabaiko espazioa aprobetxatzen ari zara eta bestela (seguruenik) zaborra azpian sartuko lukeen eremua askatzen ari zara.\nAukeratu hankekin altzariak. Hau bera ikusizko trikimailua zure altzariekin funtzionatzen du; hankekin elementuak aukeratzeak begiak mugitu eta gela zabalagoa izan dadin ahalbidetzen du.\nJolastu tamainarekin. Handiagoen adibide ezin hobea ez da beti hobea: altzari pieza delako daiteke egokitu zure espazioan, ez du esan nahi beharko luke . Probatu konbinazio / tamaina desberdinak zuretzako funtzionatzen duen ikusteko.\nEginkizun bikoitzeko altzariak. Kafe-mahai edo mahai gisa funtziona dezakeen kontsola gisa funtzionatzen duen otomandak izan ala ez, funtzio bat baino gehiago dituzten altzariak hautatzea beti da aukera egokia.\nHari okertuak begiak engainatu ditzake. Ba al zenekien hori alanbre tolestua trikimailu egiten du begia espazio bat benetan baino handiagoa dela pentsatzeko? Aprobetxatu ilusio optiko hau eta inbertitu alanbre tolestutako altzari klasiko batzuetan.\nEdo, argi utzi. Itxura freskoa eta modernoa izateaz gain, beira eta Lucite altzariek gela bateko espazioa bisualki askatzen laguntzen dute.\nIspilu magikoak. Ispiluek argia islatzen dute eta sakonera sortzen dute; ziurtatu besterik gabe islatzen ari zaren hori ikusmen erakargarria dela (aka, ez begira bizilagunaren etxearen alde hutsera).\nBuffalo jatorria Brooklynen. Irakurlea, artisaua, garraiatzailea eta Netflix adiktua. Janari afizionatua, baina jatetxe profesionala. Oraindik ez du gustuko ez zuen okindegia aurkitu.\nNew Yorkeko auzoak, azken graduatuek alokairuan egia esan\nKultuko gogoko xaboiak zoruak baino gehiago garbitzen ditu\nOrdeztu bainugelako haizagailu ozena Whisper Quiet Model batekin\nIKEAren eraikuntza faltsu honek milaka lagun salba zitzakeen


Aizu! AEKren aldizkaria - Banilla usaina, gizakiontzat atseginena\nGizakiok usainak antzeratsu hautematen ditugu, eta norberaren kulturak zerikusi txikia dauka horretan. Hau da, euskaldun, txinatar nahiz sami izan, denok ere antzeko usainak jotzen ditugu desatsegintzat eta atsegintzat. Hori dio, behintzat, Current Biology aldizkarian argitaratutako ikerketa batek. Gainera, gizakiontzat atseginen eta txarren diren usainak ere zehaztu ditu Karolinska Institutuak (Suedia) egindako lanak. Horretarako, mundu osoko 235 lagun baliatu dituzte. Jatorri eta kultura oso ezberdinetakoak dira guztiak, eta denei hainbat usain usainarazi diete. Zenbaitek beren kulturetan ezagunak ez diren usainak ere usaindu dituzte. Nolanahi ere, ia gehienek (ez denek) antzeko erantzuna eman dute: banillarena iruditu zaie atseginena. Kontrara, gutxien gustatu zaiena azido isobalerikoarena izan da. Non topa daiteke usain hori? Soja esnean, gaztan edota oinetako izerdian, adibidez. Halako adostasuna lortzeko, zer edo zer jakingo dute gizakion sudurrek. Zuek ere bat zatozte emaitzekin?


Foru Ogasunak Bizkaiko pertsona guztiei egingo die errenta aitorpena - Área de prensa - Bizkaia.eus\n2021(e)ko martxoaren 02(a) 12:04\nBizkaiak hobetu egin du errentako laguntza-zerbitzua, aitorpena eginda zergadun guztiei eskaini baitie, iaz proposamena jaso ez zuten 263.000 zergadunei barne. Apirilaren 6tik aurrera zergadun bakoitzak bere proposamena egiaztatu eta aurkeztu ahal izango du errentako webgunean, aplikazio mugikor batean edo telefonoz. 94.608.3000 telefono zenbakia arreta-kanal nagusi gisa indartzen da, eta aldi berean 400 dei artatzeko gaitasuna du.\nJosé María Iruarrizaga eta Iñaki Alonso\nPFEZ aitorpena aurkezteko 2020ko kanpaina apirilaren 6tik ekainaren 30era bitartean egingo da, eta bertan Bizkaiko Foru Ogasunak herritarrei laguntzeko eredu berri bat aktibatuko du; lehenengo aldiz zergadun guztiek aitorpena eginda izango dute. Foru erakundea arduratuko da aitorpena egiteaz eta zergadun bakoitzaren eskura jartzeaz, egiaztatu eta aurkeztu baino ez dezan egin.\nJose Maria Iruarrizaga Ogasun eta Finantza diputatuak azaldu duenez eredu berri honek Bizkaiko zergadunei PFEZaren aitorpena aurkezteko duten betebeharra betetzen lagundu nahi die. Era berean, eredu berriak zergadun guztien tratamendua parekatzen duela nabarmendu du; izan ere orain arte erdiek baino gehixeagok jada prestatutako proposamena jasotzen zuten, baina gainerakoek laguntza-programarekin egin behar zuten, edo erakunde laguntzaile batera joan.\nErrenta-gutunak, apirilaren 6tik aurrera\nIñaki Alonsok, Ogasuneko zuzendariak, azaldu duenez, apirilaren 6tik, kanpainaren lehen egunetik, zergadunek aitorpen proposamena kontsultatu ahal izango dute www.bizkaia.eus/renta webgunean edo "Renta Bizkaia Errenta" telefono mugikorretarako aplikazioan. Bide horietako edozeinetan kontsultatzeko, konfidentzialtasun- eta segurtasun-arrazoiengatik, identifikazio digitaleko bitarteko batekin identifikatu beharko da. Horrelakorik ez dutenek bak gako bat aktibatu ahal izango dute, Ogasunak zergadun guztiei apirilaren 6tik aurrera eta apirilean zehar bidaliko dizkien gutunetan igorriko duen kodearekin.\nGutun horietan Ogasunak zergadunari aitorpen-proposamenaren emaitza jakinaraziko dio. Gutuna errazago ulertzeko, informazio pertsonalizatua ere emango du, aurreko urteetako errenta-gutunarekiko irakurketa erraztuz.\nBidalketa berean zergadun bakoitzak ordezkaritza-gako bat ere jasoko du -aurreko urteetan bezala-, beste pertsona batek izapideak bere izenean egin ahal izan ditzan, bai eta bak gakoa aktibatzeko kode hori ere, identifikazio digitalerako bitartekorik ez badu.\nProposamena itzultzekoa bada (zergadunaren aldekoa), eta zergadunak ekainaren 11 baino lehen aurkezten ez badu, Ogasunak dagokion zenbatekoa itzuliko dio erreferentziako banku-kontuan.\nProposamena ingresatu beharrekoa bada (ogasunaren aldekoa), zergadunak aurkeztu egin beharko du, aurreko Rentaetxean ereduarekin gertatzen zen bezala. Ekainaren 30era arteko epea izango du eta webgunean, app-ean edo telefonoz egin ahal izango du. Eredu berriarekin, hiru bide horiek erabili ahal izango dira errentaren edozein izapide egiteko eta, beraz, inork ez du bulego batera joan beharko.\nMartxoaren 2tik aurrera www.bizkaia.eus/renta webguneak errenta-kanpainari buruzko informazio guztia eskaintzen du, eta apirilaren 6an, kanpainaren lehen egunean, Ogasunak egindako aitorpenaren zirriborroa eskuratu ahal izango da. Webgunean aitorpenaren edukia eta aukerak argi eta garbi aurkezten dira; izan ere, diseinu errazarekin eta hizkuntza argiarekin egin da, zergadunek uneoro uler dezaten zer izapide egin behar dituzten euren proposamena kontsultatzeko, daturen bat osatzeko, beharrezkoa bada, eta aitorpena aurkezteko.\nAitorpen-proposamenean jasotako datuak zuzenak direla egiaztatu ondoren, zergadunak aitorpena aurkeztu baino ez du egin beharko. Emaitza itzultzekoa bada, Ogasunak gehienez zazpi eguneko epean sartuko du dirua bere kontuan. Ordaindu egin behar bada, uztailaren 6ra arte atzeratuko da kobrantza, eta zatikako ordainketa egitea erabakitzen badu, azaroaren 10ean egingo da bigarren ordainketa.\nRenta Bizkaia Errenta App-a\nErrentako telefono mugikorretarako aplikazioa da errenta-kanpaina honen beste berrikuntzetako bat, eta edozein smartphonetatik kontsultatu eta aurkeztu ahal izango da aitorpen-proposamena. Era berean, Errenta Bizkaia Errenta app-ak hainbat erabilera eskaintzen ditu, hala nola aitorpenari dokumentazioa eransteko aukera, telefonoarekin argazki bat eginez.\nAplikazioa iOS zein Android sistema eragileetan deskargatu ahal izango da.\nAurreko ereduarekin bezala, errenta-telefonoa izango da zergadunarentzako laguntza-bide nagusia; Erenta19 kanpainan arreta guztien %90 telefonoz egin zen, % 7 webgunean eta %3 bulegoetan. Aurten, gainera, Foru Ogasunak indartu egingo du zerbitzu hori, 290 pertsonak eta izapide errazetarako sistema automatiko batek artatuko baitute, 110 dei aldi berean kudeatzeko gai izango dena. Horrela, 94.608.3000 telefono zenbakian 400 dei erantzun ahal izango dira aldi berean, egunean 10.000 deiko edukierara iritsiz.\nZergadunak izapideak telefonoz egiteko zailtasunak baditu, errentako telefono-zerbitzua ematen duten langileek hitzordu presentziala eskainiko diote gehien komeni zaion Foru Ogasuneko bulegoan.\nHobekuntzak aurreko sistemarekin alderatuta\nPertsona guztiek aitorpen-proposamen bat izango dute, lehen zerbitzu hori zergadunen %55era baino iristen ez zenean. Iaz 200.000 pertsonak aitorpena eurek egin behar izan zuten laguntza-programa informatikoa erabiliz, eta beste 63.000 pertsonak banketxe batera joan behar izan zuten aitorpena egitera. Egungo ereduarekin, pertsona horiek guztiek aitorpena egina izango dute.\nBizkaia izango da langile autonomo guztiei PFEZaren aitorpena egingo dien lehen zerga-administrazioa. 70.000 pertsona inguruko talde zabala da eta, horien kasuan ere, Ogasunak BEZ aitorpenak egingo dizkie Batuz ezarrita.\nErrenta-aitorpena aurkeztera behartuta ez dauden pertsonek ere aitorpen-zirriborroaren emaitza jasoko dute. Horrela, aitorpen hori euren aldekoa bada, aurkeztu eta itzulketa jaso ahal izango dute. Emaitza ingresatzea bada (ogasunaren alde), aitorpena aurkeztera behartuta ez daudela jakinaraziko zaie.\nItzulketak aurreratzen dira. Aitorpenaren emaitza itzultzea duten zergadunek beren kontuetan jasoko dute diru-sarrera, aurkeztu eta gehienez ere zazpi eguneko epean. Horrela, Ogasunak apirileko lehen hamabostaldian egingo ditu lehen itzulketak. Aurreko ereduarekin, lehen itzulketak maiatzaren hasieran gertatzen ziren.\nLehengo errenta-klabearen ordez, bak klabea jarri da, errazagoa eta erabilgarritasun handiagokoa. Aurreko kanpainetan Ogasunak errenta-gako bat ematen zuen urtero, eta gako hori ekitaldi horretako errenta izapidetzeko baino ezin zen erabili. Klabe horren ordez aurten bak jartzen da; errentaz gain, Foru Aldundiarekin beste izapide batzuk egiteko ere identifika daiteke (besteak beste, Ogasuneko eta Katastroko izapide guztiak), bai eta beste euskal erakunde batzuekin ere. Gainera, bak gakoa ez da iraungitzen eta erraz memorizatzen da, NANak eta erabiltzaileak berak aukeratutako pasahitz batek osatzen baitute.\nIñaki Alonso (mp3 2.2 MB)